הוועדה המיוחדת ליישום הנגשת המידע הממשלתי ועקרונות שקיפותו לציבור, כנסת 20, פרוטוקול מספר 67, 2016-12-05 12:30

סתיו שפיר: אנחנו נתחיל את ישיבת ועדת השקיפות.

סתיו שפיר: מדובר בדיון מעקב בעקבות דיון שקיימנו עם פתיחת המושב לפני למעלה מחודש, סביב התכנית לחיזוק הצפון.

סתיו שפיר: זו תכנית ממשלתית שאמורה הייתה להביא 18 מיליארד שקלים אצל הצפון, אבל אנחנו לא מצליחים עדיין למצוא את התקציב.

סתיו שפיר: רבותי, אנחנו נמצאים שלושה שבועות לפני מועד ההצבעה על תקציב המדינה.

סתיו שפיר: קריאה ראשונה כבר עברה, קריאה שנייה, שלישת, ממש תיכף, בחנוכה ועדיין תכנית חיזוק הצפון לא נמצאת בתוך התקציב.

סתיו שפיר: בדיון הקודם שהתקיים כאן בוועדה עם פתיחת המושב, בסוף אוקטובר, ישבו משרדי הממשלה והבטיחו שהתכנית הזאת הולכת להיכנס לתקציב במלואה, כפי שהובטח שתתקיים ישיבה בנושא, ישיבת מנכ"לים.

סתיו שפיר: כבר באותו ערב התקיימה הישיבה, ההבטחות נזרקו מחדש לאוויר.

סתיו שפיר: ציבור גדול של אנשי הצפון – צעירים וצעירות שמוחים על המצב בצפון מארגון שינוי כיוון למשל וארגוני הסטודנטים, ראשי הרשויות – כולם עמדו פה מול הכנסת והפגינו וקיבלו הבטחות רבות מכל המערכת על כך שהתכנית תקודם, ועדיין אנחנו לא רואים שקל מזה בתוך התקציב.

סתיו שפיר: אנחנו רוצים פה תסמין שחוזר על עצמו.

סתיו שפיר: מתקיימת ישיבה, מקבלים איזו שהיא החלטה, מתקבלת הבטחה, אומרים לנו – לחברי הכנסת – שיש דד ליין, הדד ליין שלכם האחרון היה אמור להיות ה-29 בחודש הקודם, ושאז תתפרסם התכנית והיא תיכנס לתוך תקציב המדינה.

סתיו שפיר: הדד ליין חלף עבר, השמיע רשרוש קטן ואחרי זה שום דבר לא קרה.

סתיו שפיר: לפני שנתיים עברה התכנית לחיזוק הצפון כבר בהחלטת ממשלה, שנתיים.

סתיו שפיר: חצי מיליון שקלים הושקעו בכל מיני חברות ייעוץ שסייעו לכתוב את התכנית.

סתיו שפיר: התקבלה החלטה, התכנית לא נכנסת לתקציב.

סתיו שפיר: מגישים לחברי הכנסת תקציב מדינה, אחרי שעוד בתקציב הקודם היו עודפים ושיש את המשאבים הכספיים כדי להעביר את הכספים את התכנית הזאת, 18 מיליארד שקלים שגם מתחלקים על פני כמה שנים, וזה לא נכנס.

סתיו שפיר: אנחנו ישבנו גם בדיונים בוועדת גרוטו ועל השילוב של ההמלצות של ועדת גרוטו לתקצוב בנושא הבריאות בצפון, ואנחנו היינו בדיונים על צמצום פערים ועל תכניות נוספות שגם הן קשורות, כמו למשל צמצום הפערים מול המגזר הערבי וגם זה לא נכנס לתוך התקציב.

סתיו שפיר: ואנחנו מקבלים הבטחות ממשרדי הממשלה, שמענו את זה גם בנושא של הבריאות, שכל פעם אומרים לנו – בעצם זה לא מה שאמרנו קודם, זה לא תקציב תוספתי, זה משהו שאמור כבר להיות בתוך התקציב של המשרד, אבל לא מצליחים לסמן לנו באיזה תקציב מדובר, איפה הוא נמצא, איך אנחנו – בבואנו לאשר את התקציב – יכולים לזהות אותו.

סתיו שפיר: כשבזמן שהממשלה מתעכבת ומעכבת, אנשים בצפון לא מקבלים את הזכויות הבסיסיות שמגיעות להם מהמדינה, כשמדובר בנושא הבריאות, הנושא הכואב ואולי הדחוף מכולם.

סתיו שפיר: אחר כך אנחנו מדברים גם על תעסוקה ועל חינוך ועל דיור ועל תשתיות ועל תחבורה ציבורית.

סתיו שפיר: אין לתושבי הצפון ולמדינה כולה זמן להמתין לתכנית הזאת.

סתיו שפיר: אני מצפה שאנחנו נקבל היום בדיון הזה תשובות מלאות לגבי מה הסטאטוס, איפה זה עומד, איפה התקציבים נמצאים ואיפה אפשר למצוא אותם.

סתיו שפיר: אנחנו לא מדברים על תקציבים נעלמים.

סתיו שפיר: כסף שלא נמצא בתקציב הוא לא נמצא בכלל.

סתיו שפיר: כסף שלא ייכנס בשנים 2017-2018 לתקציב המדינה, זה אומר אחר כך ארבע שנים בלי שתכנית הצפון תיכנס לתקציב.

סתיו שפיר: עוד ארבע שנים, שאין מספיק רופאים מומחים, שאין מספיק תחבורה ציבורית, שאין מספיק מקומות עבודה, שלמרות ש-75% - לפי הסקר שעשו הסטודנטים – מהסטודנטים שלומדים היום בתל חי רוצים מאד מאד להישאר בצפון, הם לא יכולים כי אין להם מקומות עבודה ואין שום סיכוי לעתיד נורמאלי ועצמאי שם, ועוד שנים שבהן אנשים פשוט ימותו ויסכנו את חייהם בגלל המצב של הבריאות הציבורית בצפון.

סתיו שפיר: אי אפשר לקבל את ההמתנה הזאת ואי אפשר לקבל את הדחייה הזאת ולא יכול להיות שממשלה שכבר מצליחה להגיע להחלטה, מסיימת אותה כהבטחה בלבד באיזו מסיבת עיתונאים, אבל לא מכניסה את ההבטחה הזאת בכסף לתקציב.

סתיו שפיר: זה דבר שאנחנו פה פשוט לא יכולים לסבול דיחוי שלו.

סתיו שפיר: יושבים איתנו כאן ממשרד האוצר וממשרד הכלכלה ונציגות משרד הפנים.

סתיו שפיר: אנחנו זימנו גם את משרד הנגב והגליל שצריך גם הוא לתת תשובות לסוגיה הזאת, הוא השר שאמור להוביל את הנושא.

סתיו שפיר: אני אבקש לפני הכל ממשרדי האוצר והכלכלה בבקשה, גם כאן בוועדה, לפני שבועיים, התחייבה נציגת משרד הכלכלה לפרסם את התכנית לצפון, לפחות שהציבור יוכל לראות בשקיפות במה מדובר ועל מה אנחנו מוותרים אם הדבר הזה לא יעבור בתוך התקציב ומיד אחרי הישיבה נמסר לנו, לוועדה, ממשרד הכלכלה שהם בעצם חוזרים בהם.

סתיו שפיר: כלומר, מה שאמרה הנציגה של המשרד בטל ומבוטל, אי אפשר לפרסם את התכנית.

סתיו שפיר: אז אני אבקש מכם קודם לפתוח ולהסביר לנו מדוע אי אפשר לפרסם אותה ומה הסטאטוס של ההתקדמות.

<מיכל פינק: אני אתייחס.

<מיכל פינק: מיכל פינק, סמנכ"לית אסטרטגיה ותכנון מדיניות במשרד הכלכלה והתעשייה.

<מיכל פינק: העבודה על התכנית – וציינו את זה גם בוועדה בדיון הקודם, קודם – מתנהלת בצורה מקצועית כשנתיים, עם התייחסות מאד רצינית לכל הבעיות שיושבת ראש הוועדה העלתה, לרבות העברה של החלטת ממשלה 631 בנובמבר, סליחה החלטה 146 מיוני 2015, שבה בעצם יצא לדרך החלק הפורמאלי של התכנית.

<מיכל פינק: בשום מקום בהחלטת הממשלה הזו לא נאמר 18 מיליארד שקלים.

<מיכל פינק: זאת אומרת זה מספר ששום החלטת ממשלה לא נקבה בו.

<מיכל פינק: יש לי פה את כל ה - - -

סתיו שפיר: ראש הממשלה נקב בו בצורה מפורשת במסיבת עיתונאים שהוא ערך ולאחר מכן גם שר הפנים, דרעי, נקב באותו מספר וזה הדבר שהציבור התבשר שהוא הולך לקבל.

סתיו שפיר: המספר הזה גם חזר על עצמו בישיבות פה בכנסת, על ידי פקידי הממשלה.

יוסף ג'בארין: מה המספרים שאתם מכירים?

<אמיר רשף: ברשותכם.

<אמיר רשף: אמיר רשף, משרד האוצר.

<אמיר רשף: כגורמי מקצוע אנחנו פועלים לפי החלטות ממשלה ובהחלטות הממשלה שדיברו על התכנית לפיתוח כלכלי של הצפון, המספר הזה לא ננקב.

<אמיר רשף: תיכף אם תרצי אני יכול להסביר מה הולך לקרות בתקופה הקרובה ומה בגדול הסכומים שמדובר עליהם.

חנין זועבי: מה הסכומים שאתם מכירים, שאתם יודעים עליהם?

<אמיר רשף: אני אגיד.

<אמיר רשף: בערך בחודש וחצי האחרונים יש עבודה אינטנסיבית כדי לגבש תכנית שתבוא לידי ביטוי בתוך תקציב 2017-2018 והייתה על זה ישיבה גדולה ואנחנו עובדים בצורה מאד אינטנסיבית גם עם משרדי הממשלה וגם עם רשויות מקומיות.

<אמיר רשף: במסגרת התכנית הזאת תהיה הסטה להגדלה של תקציבים בתחומי התעשייה והתעסוקה והמחקר ופיתוח, או הפרק הכלכלי כמו שאנחנו קוראים לו בתכנית, בסדרי גודל של מאות מיליוני שקלים.

<אמיר רשף: התכנית המלאה עוד לא הוצגה בפני השרים הרלבנטיים, ולאחר שהיא תוצג ותופעל בפני הממשלה, כל המספרים הסופיים שמתואמים בין משרדי הממשלה ובין כולם, כולם יוכלו לראות אותם.

<אמיר רשף: בגלל זה אני - - -

סתיו שפיר: באיזה סכומים מדובר?

איל בן ראובן: זה בלוח זמנים של התקציב?

<אמיר רשף: כן, בלוחות זמנים של התקציב.

איל בן ראובן: מתי זה אמור לקרות?

איל בן ראובן: כי אנחנו את הדברים הזה כבר שומעים משבוע לשבוע.

<אמיר רשף: ככל הנראה, אבל שוב, אני לא יכול להתחייב על זה כי זה לא תלוי רק בי, בשבוע-שבועיים הקרובים זה יגיע לידי החלטת ממשלה.

אורלי לוי אבקסיס: מה המסגרת?

סתיו שפיר: על איזה תקציב מדובר?

<אמיר רשף: אז אמרתי, בתחומי התעשייה, התעסוקה והמחקר והפיתוח, מדובר על תקציב של מאות מיליוני שקלים הגדלות.

סתיו שפיר: כמה מאות מיליוני שקלים?

<אמיר רשף: אני לא יכול להגיד לך את הסכום.

סתיו שפיר: אנחנו נמצאים שלושה שבועות לפני ההצבעה על התקציב.

סתיו שפיר: היום אתה לא יכול להגיד?

<אמיר רשף: אבל אני מסביר לך שאנחנו מביאים את הדברים קודם בפני השרים ואז בפני הממשלה ואז בפני הכנסת.

<אמיר רשף: אני לא אציג עכשיו תכנית שעוד לא סגורה, עוד לא מהודקת, אין עליה עוד הסכמות מלאות והדברים בה עוד לא - - -

סתיו שפיר: רגע, רגע.

סתיו שפיר: כלומר היה נוח לראש הממשלה להציג אותה במסיבת עיתונאים ולדבר על 18 מיליארד שקלים, אבל לכם לא נוח להציג את זה בכנסת?

<אמיר רשף: אני לא יכול לענות על זה.

<אמיר רשף: אני אציג את זה לכנסת ברגע התכנית תקבל את אישור הממשלה.

סתיו שפיר: אני אשאל את זה אחרת.

סתיו שפיר: בתחום של משרד הכלכלה אתה מדבר על מאות מיליוני שקלים?

סתיו שפיר: אתה יכול לשתף אותנו בערך כמה מאות?

סתיו שפיר: 200?

סתיו שפיר: 800?

<אמיר רשף: סדרי גודל ואני אומר את זה עם הסתייגות, כי הדברים עוד לא – מעל 400 מיליון שקלים תוספתיים.

סתיו שפיר: תוספתיים.

<אמיר רשף: כן, שילכו לצפון.

<אמיר רשף: ינותבו לצפון, למשיכת חברות, לעידוד המחקר והפיתוח, למשיכת השקעות הוניות, להעלאת הפריון.

<אמיר רשף: יש לנו בעיה של פריון בכל המשק.

<אמיר רשף: כרגע אנחנו עושים כלי שהוא ייעודי, העלאת הפריון בפעילות כלכלית שכבר קיימת, עסקים קטנים ותעשייה מסורתית שפועלים בצפון.

אורלי לוי אבקסיס: זה נראה כאילו עכשיו מייצרים לנו מן תכנית לפי בקשתך, מהירה, מהירה, מהירה, שאפילו לא יודעים לפרוש אותה לפנינו.

<אמיר רשף: לא, אני - - -

אורלי לוי אבקסיס: ותסלחו לי, הרי עברה בממשלה כבר לפני - - -

יוסף ג'בארין: מתי תציגו אותה?

<אמיר רשף: לא, לא עברה בממשלה תכנית.

<אמיר רשף: הממשלה קיבלה מספר החלטות - - -

אורלי לוי אבקסיס: במסגרת - - -

<אמיר רשף: לא, לא הייתה גם מסגרת תקציבית.

אורלי לוי אבקסיס: כמה זמן אתם - - -

סתיו שפיר: סליחה רגע, שאלה פשוטה.

סתיו שפיר: קודם כל מיכל ממשרד הכלכלה, למה אתם לא מפרסמים את התכנית?

סתיו שפיר: למה הציבור לא יכול לראות את התכנית המקורית שאתם גיבשתם בעבודה מאד מאד קשה במשרד הכלכלה?

סתיו שפיר: למה אתם לא מפרסמים אותה לציבור?

<מיכל פינק: קודם כל זו באמת תשובה לחברת הכנסת.

<מיכל פינק: לא מדובר פה במהלך שטחי.

<מיכל פינק: מדובר פה במהלך מאד עמוק, עם השטח, עם ראשי רשויות, עם תעשיינים, עם אנשי הצפון בתוך הצפון, במהלך - - -

אורלי לוי אבקסיס: איך הם לא יודעים מזה?

<מיכל פינק: הם יודעים מזה.

אורלי לוי אבקסיס: לא, תשמעי, ראשי רשויות לא סתם יצאו למאבק, הרי המאבק שלהם - - -

<מיכל פינק: הם יודעים מזה.

<מיכל פינק: הם ישבו פה בוועדה והם יודעים מזה.

אורלי לוי אבקסיס: המאבק שלהם הגיע לוועדת הכספים, המאבק שלהם היא לא מזמן, המאבק שלהם הוא המאבק שלנו.

אורלי לוי אבקסיס: השאלה היא כזו: אם זו באמת תכנית שאתם עובדים עליה הרבה זמן, בשיתוף פעולה עם ראשי רשויות, איך הם לא יודעים מזה?

אורלי לוי אבקסיס: ואם זה משהו טלפתי, זה גם מעיד על משהו.

<מיכל פינק: הם יודעים מזה אבל - - -

אורלי לוי אבקסיס: תראי, בסופו של דבר אנחנו רוצים לדעת.

אורלי לוי אבקסיס: אנחנו יכולים לישון בשקט שהתקציב הזה יהיה, בסופו של דבר, הכסף החדש הזה יגולם התקציב?

אורלי לוי אבקסיס: מתי?

אורלי לוי אבקסיס: מאיפה?

אורלי לוי אבקסיס: מה הפעולה המאזנת?

אורלי לוי אבקסיס: כי הרי בסופו של דבר היום אנחנו אומרים – על כל פעולה צריכה להיות פעולה מאזנת.

אורלי לוי אבקסיס: אתם תביאו את זה מאיפה שהוא?

אורלי לוי אבקסיס: מה, דרך העלאת מיסים?

אורלי לוי אבקסיס: דרך תכנית כזו או אחרת?

אורלי לוי אבקסיס: דרך הרזרבות?

אורלי לוי אבקסיס: מאיפה יהיה המקור?

אורלי לוי אבקסיס: תגידו לנו כדי שאנחנו נדע לעקוב.

סתיו שפיר: יש להם מקור תקציבי מאד מאד גדול.

איל בן ראובן: תראו, אנחנו מרגישים פה - - -

סתיו שפיר: סליחה רגע, חברים.

אורלי לוי אבקסיס: לא, זה יכול להיות - - - משרדים אחרים.

סתיו שפיר: אנחנו מיד נגיע לזה.

סתיו שפיר: אני רק רוצה לשאול.

סתיו שפיר: שאלתי שאלה מאד פשוטה – למה אתם לא מפרסמים את התכנית המקורית?

סתיו שפיר: מה שהיה, נידון במשרדי הממשלה.

סתיו שפיר: ואני אוסיף משהו.

סתיו שפיר: השר דרעי, כשאני פניתי אליו לפני כמה חודשים אחרי אישור התקציב בממשלה ושאלתי אותו איפה התקציב של הצפון, שזה נמצא תחת אחריותך – כתב לי השר דרעי במענה לשאילתה שהוא הופתע לגלות שהכסף הזה לא נמצא בתוך התקציב והוא בדיון עם אגף תקציבים.

סתיו שפיר: הם התפשרו בסוף על 800 מיליון שקלים שזה גרושים מהתכנית המלאה שהייתה אמורה להיות ושמשרד הכלכלה עבד עליה, אבל גם ה-800 מיליון שקלים האלה לא היו באישור התקציב.

סתיו שפיר: לא היה שם שקל.

סתיו שפיר: אז אני רוצה להבין על מה אתם מדברים?

סתיו שפיר: למה אתם לא מפרסמים את התכנית המקורית?

<מיכל פינק: אנחנו, כמי שכפופים להחלטות ממשלה, עובדים תחת הובלה של משרד פיתוח הנגב והגליל והשר לפיתוח הנגב והגליל, שהוא האחראי במסגרת שתי החלטות ממשלה – גם - - -

סתיו שפיר: כלומר יש הוראה ממשלתית לא לפרסם לציבור את התכנית?

<מיכל פינק: לא, לא.

<מיכל פינק: יש את אותה החלטה שציטטתי מנובמבר 2015, שבה בעצם ההובלה עברה ממשרד הכלכלה למשרד לפיתוח הנגב והגליל.

סתיו שפיר: מדוע?

<מיכל פינק: ועוד אחת עכשיו סביב ההסדרים, כאשר פה ניתן זמן, גברתי, עד תום שנת 2016.

<מיכל פינק: אני יכולה להעביר לך את זה.

<מיכל פינק: זאת אומרת הזמן לא היה סוף נובמבר, הזמן היה - - -

סתיו שפיר: התכנית הזאת קיימת כבר חודשים רבים.

סתיו שפיר: יש החלטה ממשלתית לא לפרסם לציבור את התכנית המלאה לחיזוק הצפון?

<מיכל פינק: יש החלטה ממשלתית לפרסם את החלטת הממשלה שכוללת את כל הפרטים המעודכנים, הנכונים, הסופיים ולא לפרסם תוצרי ביניים, כאשר למעשה התכנית היא זו שתוצג בפני הממשלה ואחר כך בפני הכנסת בזמן המאד מאד קרוב.

סתיו שפיר: מיכל, מה התכנית הזאת היום כוללת?

סתיו שפיר: מה הסכום הכולל של התכנית?

<מיכל פינק: אני לא יודעת.

<מיכל פינק: את הסכום הכולל על פני כל משרדי הממשלה אני לא יודעת.

סתיו שפיר: איך זה קורה?

סתיו שפיר: הרי אתם הייתם הגורם המתכלל של התכנית הזאת.

סתיו שפיר: איך קורה שמגיעים שלושה שבועות לפני ההצבעה על התקציב ואתם לא יודעים מה הסכומים?

<מיכל פינק: אנחנו היינו אמונים על התכלול של התכנית הזאת עד ליוני, סליחה, עד לנובמבר 2015.

<מיכל פינק: אני מצטטת את החלטת הממשלה ששמה שינוי שם המשרד לפיתוח הנגב והגליל והרחבת המשרד לפיתוח הפריפריה.

<מיכל פינק: זאת ההחלטה שבה ההובלה עברה מאיתנו.

<מיכל פינק: אנחנו לא יכולים להיות אחראים על הפרק חוצה הממשלה.

סתיו שפיר: משרד האוצר, שהם האחראים, איך יכול להיות שמגיעים שלושה שבועות לפני ההצבעה - - -

אורלי לוי אבקסיס: גברתי יושבת הראש, אפשר לקבל אולי את הצילום של ההחלטה, כדי שאנחנו גם נראה מה.

סתיו שפיר: ההחלטה מפורסמת באינטרנט, אבל אין בעיה.

אורלי לוי אבקסיס: לא, אבל לתת לחברי הוועדה.

סתיו שפיר: בת שבע, תצלמו את זה בבקשה.

אורלי לוי אבקסיס: תודה.

סתיו שפיר: משרד האוצר, איך אנחנו מגיעים למצב שלושה שבועות לפני ההצבעה על התקציב והוא כבר עבר בקריאה ראשונה.

סתיו שפיר: כבר הגשתם אותו לכנסת, כשהיום אתם עדיין לא יודעים כמה תקציב בסך הכל הולך להיות בתוך התכנית הזאת.

<אמיר רשף: כי העבודה על התכנית עוד לא הושלמה, כמו שאמרתי לך.

<אמיר רשף: מעבר למאות מיליוני שקלים - - -

איל בן ראובן: כמו שאמרנו, אין תכנית.

<אמיר רשף: מעבר למאות מיליוני השקלים - - -

איל בן ראובן: אתם כל הזמן מספרים לנו שיש תכנית - - -

<אמיר רשף: התעשייה והתעסוקה, המחקר והפיתוח - - -

סתיו שפיר: שנייה, מיד אני אתן לך.

<אמיר רשף: ויש עוד כ-12 מיליארד שקלים של השקעות בתחום התחבורה והתחבורה הציבורית, שהושקעו במחוז צפון, שזה חלק מאותה תכנית.

סתיו שפיר: זה לא חלק מהתכנית.

אורלי לוי אבקסיס: רגע, רגע, שנייה.

אורלי לוי אבקסיס: עוד פעם תשימו את רכבת הצפון - - -

סתיו שפיר: תתנו לו בבקשה להשלים.

אורלי לוי אבקסיס: רכבת העמק, בסדר.

אורלי לוי אבקסיס: כמה פעמים תזכירו את אותו דבר?

יוסף ג'בארין: זה מה שהם עושים עם התכנית של החברה הערבית.

סתיו שפיר: שנייה, שנייה.

<אמיר רשף: תתנו לי לסיים, ברשותכם.

סתיו שפיר: תנו לו לסיים וכל השאלות שיהיו ייענו.

<אמיר רשף: תהיה הקצאת תקציבים ייעודית לצפון בתוך תחומי הפעילות של חינוך ובריאות ודברים נוספים.

סתיו שפיר: באיזה סכומים?

<אמיר רשף: גם פה סדרי גודל של מאות מיליוני שקלים.

סתיו שפיר: מה זה מאות מיליוני שקלים?

סתיו שפיר: אתם משרד האוצר, אתם לא יכולים לתת מספר שהוא לא מספר.

סתיו שפיר: כמה כסף?

<אמיר רשף: אנחנו נציג את המספרים המדויקים לשרים ולממשלה ברגע שהם יסגרו בין כל משרדי הממשלה ואז נציג את זה.

<אמיר רשף: אני אמרתי את זה ואת חוזרת על אותה שאלה, אבל זאת התשובה שאני יכול לתת.

סתיו שפיר: כי אני פשוט מתקשה להאמין ששלושה שבועות לפני ההצבעה על התקציב אתם עדיין לא יודעים מה הולך להיות בתקציב.

סתיו שפיר: לא מדובר בכמה שקלים.

<אמיר רשף: כי הדברים עוד נמצאים בדיונים, הם יסגרו כנראה השבוע במסגרת העבודה הפנים ממשלתית ואחר כך יובאו בפני הממשלה להחלטת ממשלה כוללת, שבה תטופל כל הפעילות שהולכת לתעדוף הצפון.

סתיו שפיר: יכול להיות שזה יקרה אחרי ההצבעה על התקציב?

<אמיר רשף: לא.

<אמיר רשף: למיטב הבנתי זה אמור לקרות בזמן חודש דצמבר.

סתיו שפיר: טוב.

סתיו שפיר: אני הולכת לפי הסדר שנרשמו.

סתיו שפיר: חבר הכנסת אייל בן ראובן.

איל בן ראובן: אני מודה שאני לא כל כך יודע מאיפה להתחיל.

סתיו שפיר: אפשר להתחיל בלקבץ נדבות, כי נראה שזה מה שהממשלה מבקשת - - -

איל בן ראובן: הדבר היחידי שעולה לי בראש כרגע, שאני קורא לזה מערבון של חסמבה, שאני כחבר כנסת, או אנחנו כחברי כנסת כבר מזה חודשים מנסים להבין מה קורה.

איל בן ראובן: אנחנו מקבלים תשובות פעם אחר פעם ומכל הרמות, על יש תכנית והתכנית מסודרת וזה רק עניין של תיכף.

איל בן ראובן: רבותי, מהתשובות שלכם אני לא ראיתי דברים.

איל בן ראובן: אני עסקתי כמה פעמים בחיים שלי בכמה מיליארדים.

איל בן ראובן: לפי איך שאתם מדברים אין תכנית ואתם עוסקים בשאלה, אם אני מבין נכון, מה שקורה בדיוני הממשלה או מה שיקרה בדיוני הממשלה זה איך להסתיר ולשלוח כל מיני.

איל בן ראובן: זה בתקציב התחבורה, שנתנו לתחבורה, אז נכניס שם, ככה יהיה איזה מספר.

איל בן ראובן: נתנו לתקציב החינוך כך וכך, נכניס שם - - -

אורלי לוי אבקסיס: יש כסף לילדים, בואו נבדוק כמה ילדים יש בפריפריה ונתקצב - - -

איל בן ראובן: רבותי, אתם, הממשלה הזאת, אני אומר לכם, זאת בושה וחרפה.

איל בן ראובן: בושה וחרפה שתושבי הצפון צריכים כל הזמן לעמוד לנו פה בהפגנות.

איל בן ראובן: מה, אתם לא מתביישים?

איל בן ראובן: במקום שילכו לשדות ולעבוד בחקלאות.

איל בן ראובן: אנחנו גרים שם, בצפון.

איל בן ראובן: אתמול הייתי איפה שאת הולכת לגור, בשלפים.

איל בן ראובן: אנשים מדהימים.

איל בן ראובן: תקשיבו למה הציבור אומר שם.

איל בן ראובן: תקשיבו לאנשים שם.

איל בן ראובן: תראו מה קורה שם.

איל בן ראובן: אנחנו הצבענו בהצבעה ראשונה, בקריאה ראשונה, של תקציב שאין בו כלום.

איל בן ראובן: זאת המציאות בעניין הזה.

איל בן ראובן: עכשיו עושים איזה חאפ לאפ כזה, מהר, מהר, מהר.

איל בן ראובן: למה?

איל בן ראובן: כי כנראה הלחץ הציבורי אולי מצליח קצת להשפיע ואתם, כמו שזה נראה כרגע, אתם הולכים למכור איזה סל עגבניות כזה לתושבי הצפון, שלא הרבה, הם רק 20% או משהו כזה מתושבי מדינת ישראל.

איל בן ראובן: צפון, שאתם רוצים.

איל בן ראובן: זה לא יעלה על הדעת.

איל בן ראובן: פחות רופאים מכל מקום אחר, פחות תוחלת חיים – כבר דיברנו על זה.

איל בן ראובן: כבר נמאס להגיד את הדברים האלה, אבל זאת המציאות.

איל בן ראובן: אתם רוצים?

איל בן ראובן: אני לא יכול עוד לדבר.

איל בן ראובן: מחר יתפרסם דו"ח מבקר המדינה בנושא מיגון התושבים בצפון.

איל בן ראובן: כלום.

איל בן ראובן: שום דבר לא נעשה בעניין הזה, שזה המקום שהולך לעמוד באיום הכי גדול ומי שמשתעשע בעניין – זה לא יקרה – זה צועק שזה קורה.

איל בן ראובן: למה אנחנו מחכים, לוועדות חקירה?

איל בן ראובן: וכך אנחנו עוברים מהחקלאות וזה.

איל בן ראובן: תבואו קצת לבקר שם בצפון.

איל בן ראובן: תסתכלו, תפגשו קצת עם האנשים.

איל בן ראובן: זה פשוט, כבר אין לי מילים.

איל בן ראובן: שלושה שבועות לפני התקציב עכשיו ויש ויכוח.

איל בן ראובן: כל הזמן עומדים.

איל בן ראובן: יש, יש, יש, יש.

איל בן ראובן: יש גם חברי כנסת מהקואליציה שצורחים כל הזמן באוזניים – יש תכנית, איך אתם מעזים להגיד אין תכנית.

איל בן ראובן: יש תכנית.

איל בן ראובן: אז תראו לנו את התכנית הזאת.

איל בן ראובן: מה אתם שולחים אותנו כל הזמן באיזה מן סיפורי חסמבה כאלה, כמו שאמרתי קודם, כאילו זה.

איל בן ראובן: ואתם תבואו שלושה ימים לפני התקציב ותגידו לא, ובעצם לדעתי זאת אסטרטגיה.

איל בן ראובן: יש פה אסטרטגיה בזויה בעיני מול תושבי הצפון, שפשוט מעברת אותנו.

איל בן ראובן: פשוט מעברת את כולנו.

איל בן ראובן: אנחנו זה תושבי הצפון.

איל בן ראובן: פשוט מתעברים.

איל בן ראובן: ואני אומר לכם, אני לא יודע, אני מרגיש פה כמו- - -.

איל בן ראובן: את שואלת שאלות, את לא מקבלת תשובות.

איל בן ראובן: אני קצת מרגיש כאילו בא לי ללכת.

איל בן ראובן: זאת אומרת מה תרמו למדינה בדבר הזה?

איל בן ראובן: זאת בושה.

איל בן ראובן: זאת פשוט בושה וחרפה מה שקורה פה.

איל בן ראובן: ועוד פעם להגיד לכם את כל הפערים שיש שם?

איל בן ראובן: עוד פעם להסביר לכם מה קורה שם, שבן אדם שיש לו סרטן צריך לנסוע שעתיים, צריך לסדר לו כל מיני הסעות מיוחדות כדי שהוא יגיע לרמב"ם או לכל מיני מקומות ולא מסדרים בית חולים בצפון ושחדרי המיון שם מדברים עליהם והם עדיין לא עובדים.

איל בן ראובן: מה עוד?

איל בן ראובן: מה עוד אפשר לעשות כדי להסביר?

איל בן ראובן: ואתם מדברים פה איתנו עכשיו על 400 מיליון.

איל בן ראובן: זה חלק מתקציב שנתי אגב, אני שואל.

איל בן ראובן: רב שנתי.

איל בן ראובן: מדברים על תכנית רב שנתית, אבל אתלם עוד פעם נותנים משהו כזה, שנעשה איזה משהו כדי שהחברה יהיו מבסוטים - תתנו 400 מיליון.

איל בן ראובן: אנחנו רוצים לראות תכנית איך הצפון מתפתח.

איל בן ראובן: עוד פעם נלך לתכנית כאלה?

איל בן ראובן: בלי אסטרטגיות, תכניות טקטיות כאלה של נמשוך מפה קצת, נמשוך מפה קצת.

איל בן ראובן: זה יבריא את הצפון?

איל בן ראובן: רבותי, הצפון במדינת ישראל נשכח ואני אומר לך, סתיו, אולי הפתרון בזה הוא שאנחנו צריכים לבקש מהחיזבאללה שייתן כמה קטיושות טובות, ואז פתאום מדינת ישראל תיזכר שיש צפון.

איל בן ראובן: ה-10 שנים שקט הזה שעשינו במלחמת לבנון השנייה, אני כבר כמעט מרגיש לא נוח עם זה.

איל בן ראובן: כי השקט הזה, תראו למה הוא גרם.

איל בן ראובן: הוא גרם לכך שהצפון פשוט עבר לליגה ג' בעניין הזה וזה לא מטריד אף אחד.

איל בן ראובן: ואנחנו יושבים פה ו - - -

יוסף ג'בארין: אם הייתי אומר את המשפט הזה היו פותחים בהליך הדחה נגדי.

איל בן ראובן: בסדר.

איל בן ראובן: טוב, אני כמובן אומר את זה - - -

סתיו שפיר: שלא נדע.

איל בן ראובן: שלא נדע וחס וחלילה ואנחנו נעשה הכל כדי שזה לא יקרה, אבל זה יקרה.

איל בן ראובן: בסוף זה יקרה, אבל את הצפון צריך להכין.

איל בן ראובן: צריך לצאת.

איל בן ראובן: תסתובבו ביישובים.

איל בן ראובן: רבותי, אני אתמול הייתי ביישובים בצפון, הסתובבתי שם.

איל בן ראובן: יש היום בצפון יישובים בלי גני ילדים.

איל בן ראובן: אתם מבינים מה המשמעות של זה?

איל בן ראובן: תושבים שאין להם גני ילדים.

איל בן ראובן: זה מושבים מתים.

איל בן ראובן: התמונה היא איומה ונוראה ואנחנו מתעסקים שלושה שבועות לפני תקציב מדינה, שעמדו שלושה שרים ביום הגליל, לפני יומיים פה, וכל אחד עמד ואמר אני מתחייב.

איל בן ראובן: על מה אתה מתחייב?

איל בן ראובן: אתה מוכן לספר לנו על מה אתה מתחייב?

איל בן ראובן: אני חושב שהמצב הוא קטסטרופאלי וצריך פה, אני לא יודע, צריך ראש ממשלה.

איל בן ראובן: מישהו צריך או משהו צריך פה לקרות, כי כרגע המצב הוא פשוט בגדר קטסטרופה.

איל בן ראובן: אני אומר לכם, בצפון לא מאמינים לאף מילה.

איל בן ראובן: אף מילה.

איל בן ראובן: לא מאמינים.

איל בן ראובן: פשוט לא מאמינים.

איל בן ראובן: אנשים מחייכים.

איל בן ראובן: אנחנו באים להיפגש.

איל בן ראובן: כן, צוחקים עלינו, אומרים לנו, מוכרים לנו, מספרים לנו סיפורים.

סתיו שפיר: אתה יודע מה אמרו לנו בוועדת כספים?

סתיו שפיר: עשינו על זה דיון לפני שבוע, אז אמרו חברי הכנסת במפלגתו של שר האוצר, כשאנחנו שאלנו אז איפה התקציב, אמרו לנו, לא אנחנו לא נדון על זה פה אתכם.

סתיו שפיר: אנחנו נדבר על זה עם התושבים.

סתיו שפיר: עכשיו תושבי הצפון לא יודעים איפה התקציב.

סתיו שפיר: הניסיון הזה גם לא לבוא ולתת תשובות לכנסת ואני חייבת להגן על נציגי המשרדים שנמצאים כאן בחדר.

סתיו שפיר: אני חשובת שהתכנית הזאת - - -

איל בן ראובן: לא, הם לא הכתובת, זה ברור שהם לא הכתובת.

סתיו שפיר: היא ממש בליבם.

סתיו שפיר: מי שצריכים לגדל אומץ ולהגיע להתייצב מול ועדות הכנסת זה השרים, שאפילו עד לרגע זה אגב שר האוצר לא ענה פעם אחת לדרישות שלנו – לא לפרסם את התכנית ולא להגיד מה הסכום הסופי.

סתיו שפיר: כלום.

סתיו שפיר: פשוט אפס מילים.

איל בן ראובן: רבע מהאנרגיה אם הממשלה הזאת הייתה משקיעה, ממה שהיא משקיעה עכשיו בעמונה ובחוק המואזין, שעוד יעשה לנו – אתם עוד תצטרכו להשקיע בכלל בחוק המואזין הזה מיליארדים בצפון, כי הם הולכים להצית את הצפון.

איל בן ראובן: זו המטרה עכשיו של חוק המואזין, להצית את הצפון.

איל בן ראובן: אז משקיעים את כל האנרגיה שם, במקום להשקיע בתושבי מדינת ישראל, שמה הם רוצים?

אורלי לוי אבקסיס: אולי תושבי הצפון צריכים ללמוד מעמונה איך עושים קמפיין ואיך מפחידים את הממשלה, כי רק ככה מביאים לפתרונות לצערי הרב.

אורלי לוי אבקסיס: הדוגמא שאנחנו משמשים בימים האחרונה לאוכלוסייה, היא דוגמא רעה.

סתיו שפיר: רגע שנייה, אורלי.

סתיו שפיר: קודם חבר הכנסת ג'בארין.

יוסף ג'בארין: אני חושבת שחברת הכנסת זועבי הייתה לפני.

סתיו שפיר: בבקשה.

חנין זועבי: תודה.

חנין זועבי: אני אנסה אולי לשאול שאלות שיש לכם תשובות וזו לא שאלה תקציבית, זו שאלה יותר על תכנים ועל תכניות בתחום של תעסוקה.

חנין זועבי: מה אתם כן יכולים להגיד על התכניות שקשורות לתעסוקה, במיוחד לתעסוקת ערבים, במיוחד לתעסוקת נשים ערביות.

חנין זועבי: האם התכנית הולכת יותר לכיוון הכשרה או לכיוון יצירת מקומות עבודה, אזורי תעשייה.

חנין זועבי: מה בוודאי כן יהיה בתכנית מבחינת תעסוקת נשים בצפון?

<מיכל פינק: אני אתייחס.

<מיכל פינק: ככלל, מטרת התכנית היא ליצור מנועי צמיחה.

<מיכל פינק: זאת אומרת לעשות שינוי באיך שאזור מרים את עצמו מבחינת פיתוח כלכלי אזורי.

<מיכל פינק: הרעיון הוא, ואם מסתכלים ואת שואלת על נושא תכניות, או מה שנקרא תכניות המיעוטים, תכניות החומש, כל הנושאים שהיו בעבר – הן לאו דווקא יצרו כלכלה אחת.

<מיכל פינק: היו מקרים, גם בתכניות החומש הקודמות, של הזרמת כספים לטובת יישובים ערבים או לטובת המגזר הערבי, אבל לא שמו את הדגש בעבר על יצירת כלכלה אחת, כלכלה משותפת.

<מיכל פינק: ואני חושבת שפה, החשיבה שלנו של ליצור מנוע משותף, למשל אם במהלך הניתוח, ודיברנו כאן על התכנית ועל שלבי העבודה ואנחנו לא יודעים כרגע להגיד איך באמת החלטת הממשלה כרגע תיקח את כל עבודת התשתית שנעשתה.

<מיכל פינק: ולמשל דבר שהבנו, הבנו שיש השכלה מאד רחבה של בני המגזר הערבי בתחומי מדעי החיים, בתחומי ביולוגיה.

<מיכל פינק: עכשיו, אם אלה דברים שאנחנו באמצעות תמרוץ, חברות יכולים לקום יותר מפעלים בתחום הזה, וזה דגשים שאנחנו ננסה לתת אותם מבחינת השוטף של הפעלת התכנית, להביא למשל כלים של משרד הכלכלה, הנספחים המסחריים יצאו כבר לדרך בחו"ל ולהגיד בואו נחפש משקיע בתחום משאבי החיים, בתחום ביולוגיה.

<מיכל פינק: למה?

<מיכל פינק: כי זה התחום שאנחנו יודעים שמחד התעשייה הישראלית יותר קרובה אליו.

<מיכל פינק: מצד שני, דווקא בקרב האוכלוסייה הערבית יש הרבה משכילים בתחום הזה, הרבה אקדמאים.

<מיכל פינק: זאת אומרת התפיסה היא באמת תפיסה כלכלית רחבה, של מנועי צמיחה ולא של לפזר בצורה אקראית תקציבים כדי באמת ליצור דברים חדשים וליצור כלכלה חדשה.

חנין זועבי: מה זאת אומרת אם?

חנין זועבי: יש כיוון בתחום הזה של חיזוק התעסוקה?

<מיכל פינק: יש מספר כיוונים.

חנין זועבי: לאיפה הולכים?

<מיכל פינק: הולכים קודם כל על ייזום של חיזוק התעשייה מחד ובניית הייטק מאידך.

<מיכל פינק: מצד אחד יהיו מענקים לתעשייה, אפילו מענק נוסף בחוק עידוד השקעות הון, שנותן מענק למה שנקרא מפעל מאושר.

<מיכל פינק: ההשתתפות של המדינה תהיה במענק נוסף לעומק הצפון.

<מיכל פינק: מתכוון להיות חיזוק של מוקדי - - -

חנין זועבי: תמריצים להעברת מפעלים?

חנין זועבי: להעברת תעשייה?

<מיכל פינק: כן, בין היתר.

<מיכל פינק: מצד אחד זה תעשייה, הקמה והעתקה של תעשייה.

<מיכל פינק: מצד שני פיתוח ההייטק, עידוד תעסוקה בהייטק באמצעות סבסוד שכר, באמצעות תמרוץ מעסיקים בצפון לקלוט אנשים בהייטק, לעשות הסבות להייטק.

<מיכל פינק: אלה דברים שבצורה מוחלטת המגזר הערבי יכול ומתאים להשתלב בהם.

<אמיר רשף: שנייה אחת.

<אמיר רשף: רק הרעיון בכלי הזה זה בדומה לסיוע שקיבלה חברת EMC שנהנתה מהמסלול הזה בעבר.

<אמיר רשף: זה משך אותה לבאר שבע.

<אמיר רשף: זה העוגן המרכזי של פארק הסייבר בבאר שבע, שיצר סביבו הרבה מאד תעסוקה.

<אמיר רשף: אנחנו רוצים למשוך מספר חברות גדולות בתחום ההייטק - - -

איל בן ראובן: האם מה שקיבלה באר שבע הולכת לקבל קריית שמונה?

<אמיר רשף: אנחנו הולכים ליצור מסלול דומה של סבסודי שכר בצפון הרחוק.

<אמיר רשף: אני לא יודע להגיד לך עכשיו אחד לאחד.

<אמיר רשף: שם היו 38% סבסוד ופה נחליט 39% או 37%.

איל בן ראובן: לא, השאלה אם זה בתכנית.

איל בן ראובן: אנחנו יודעים בדיוק מה ניתן לבאר שבע, אז תתנו את זה לצפון.

<אמיר רשף: בתכנית יש תקציב - - - הרחבות לחברות שמעסיקות עובדים בשכר גבוה, עובדים בפריון גבוה ועל המודל הספציפי של איזה תמריץ הם יקבלו, אנחנו נצטרך לשבת ולהוציא את זה - - -

איל בן ראובן: אבל זה צריך להיכנס לתקציב.

איל בן ראובן: כשאתה אומר "נצטרך לשבת", מתי זה יקרה.

איל בן ראובן: אם זה לא ייכנס לתקציב עכשיו, זה לא יקרה.

<אמיר רשף: אז אני אומר לך, יהיה תקציב והמודל עצמו ייקבע בשנת 2017 ויאושר וייצא לדרך ב - - -

סתיו שפיר: ייקבע מה?

חנין זועבי: יש התייחסות - - -

אורלי לוי אבקסיס: רגע, שנייה, אם המודל בדרום הצליח - - -

סתיו שפיר: רגע, אבל אני לא יכולה לשמוע אותו.

<אמיר רשף: אבל - - - -ייקבע בתחילת 2017 וייצא לדרך.

סתיו שפיר: מה זאת אומרת ייקבע בתחילת שנת 2017?

<אמיר רשף: יהיה לזה תקציב שישוריין במסגרת התכנית, וכמו הרבה כלים של משרד הכלכלה - - -

סתיו שפיר: ישוריין איפה?

<אמיר רשף: בתקציב משרד הכלכלה.

<אמיר רשף: וכמו הרבה כלים של משרד הכלכלה, המנגנון המפורט, זה נקרא קול קורא, יותר דומה למכרז, שיעור הסבסוד, משך הזמן שמוענק הסבסוד, דיפרנציאליות בין אזורים שונים.

<אמיר רשף: הדברים האלה ייקבעו בתחילת שנת 2017.

איל בן ראובן: אבל איך זה?

איל בן ראובן: אומרת פה נציגת משרד הכלכלה שהם עשו עכשיו שנתיים תכנית.

איל בן ראובן: אני מניח שהדברים האלה נמצאים בתוך התכנית, אז איך אתה יכול להגיד עכשיו אנחנו נשבע על זה בהמשך?

<אמיר רשף: כי התכנית לא ירדה לפרטים האלה.

<אמיר רשף: התכנית הצביעה כמו שמיכל אמרה על מנועי צמיחה, על דברים כלליים.

<אמיר רשף: אז למשוך חברות הייטק זה אכן מנוע צמיחה.

איל בן ראובן: את העקרונות האלה אנחנו מכירים מצוין, אבל איך זה ימומש?

<אמיר רשף: אני הסברתי כאן.

<אמיר רשף: אבל אתה לא יודע כמה זה עולה.

<אמיר רשף: אבל אנחנו נדע כשהתקציב יגיע לאישור.

<אמיר רשף: אנחנו סוגרים את זה השבוע.

<אמיר רשף: אז זה אמרתי כבר בהתחלה.

חנין זועבי: אין התייחסות לנשים ערביות ספציפית, נכון?

חנין זועבי: בעקבות החלטת הממשלה הקודמת להעלות את אחוז הנשים הערביות מ-20% ל-40%?

<מיכל פינק: ספציפית להגדרה של נשים – לא.

חנין זועבי: אבל יש החלטות קודמות שלא מומשו.

<מיכל פינק: אבל כן כפי שאמרתי, החשיבה הייתה ליצור.

<מיכל פינק: הרי יש עניין של טיפול בצד הביקוש לעובדים, זאת אומרת יצירת מקומות העבודה ויש את הנושא של באמת חיזוק העובדים עצמם.

<מיכל פינק: במקרה הזה אנחנו דרך יצירת מקומות העבודה מטפלים גם בקליטת העובדים ודרך זה אפשר ליצור מעטפת למשל סביב נושא של ייצור מתקדם בתעשייה, נושא של הגדלת פריון.

<מיכל פינק: אמור לקום בצפון באופן ייחודי מכון לייצור מתקדם.

<מיכל פינק: זאת אמירה משמעותית, חדשה, של מנוע צמיחה שיחזק את התעשייה באופן שהיא תוכל להעסיק עובדים באיכות גבוהה יותר, בטכנולוגיה גבוהה יותר, בפריון גבוה יותר.

<מיכל פינק: כל הדברים האלה הם מנועי צמיחה בתכנית.

<מיכל פינק: זה שונה מתכניות אחרות.

<מיכל פינק: זה אולי פחות מה שאנחנו רגילים, אבל אלה דברים שבאמת אמורים ליצור קפיצות מדרגה.

סתיו שפיר: האוניברסיטה בתל-חי אגב?

סתיו שפיר: המכללה תהפוך לאוניברסיטה?

<אמיר רשף: אין פה נציג של הות"ת, אבל ככלל אני חושב שמדובר על חיזוק המכללות ואולי יהיו תמריצים לאיחוד שלהן.

<אמיר רשף: אני לא מכיר תכנית של הפיכת תל חי לאוניברסיטה.

יוסף ג'בארין: לא, דיברו על כך שבראודה תהיה שלוחה של חיפה.

<אמיר רשף: כן, יש הצעה שחיפה ובראודה מדברות על איחוד ואז בראודה תהיה שלוחה שלה.

יוסף ג'בארין: אבל אני לא בטוח שזה מחזק דווקא את הצפון.

<אמיר רשף: אני לא מכיר לפרטי פרטים את הנושא הזה.

סתיו שפיר: בבקשה, חבר הכנסת ג'בארין.

יוסף ג'בארין: האמת היא שיש לנו קצת ניסיון בתכנית הכלכלית של החברה הערבית, וכשאני שומע אתכם, אני יכול לזהות באמת דברים דומים.

סתיו שפיר: הן שתיהן עוברות בטלפתיה ולא נמצאות בתקציב.

יוסף ג'בארין: לא וגם מה זה תכנית?

יוסף ג'בארין: יש שאלה מה זה תכנית.

יוסף ג'בארין: בדרך כלל כשאנחנו שומעים על תכנית, אז לתכנית יש יעדים ברורים ואז כדי להשיג את היעדים הללו – מוקצה תקציב שמאפשר השגת היעדים.

יוסף ג'בארין: מה שאני יותר שומע, שזה יותר הולך בכיוון של השקעות של משרדים שממילא היו מושקעים, עם קצת הגדלה מסוימת ובסך הכל כל מה שמושקע יאחדו ביחד ויגידו שזו התכנית.

יוסף ג'בארין: זה לפחות היה הניסיון שלי בדברים אחרים.

יוסף ג'בארין: זאת אומרת כשמדברים רק - - -

<מיכל פינק: דווקא כל הדוגמאות שאני נתתי אין דוגמאות חדשות.

יוסף ג'בארין: תוספת.

<מיכל פינק: הן דוגמאות חדשות, הן לא דברים שהיו.

<מיכל פינק: כשאנחנו מדברים על השקעה בפריון בתעשייה או הקמת מכון לייצור מתקדם, 22% מכלכלת הצפון זה תעשייה, 22% כאשר 16.5% רק מהתושבים של המדינה, מהמקרה הזה יש משקל גדול.

<מיכל פינק: ולכן ההשקעה ה זו בפריון בתעשייה היא לא הייתה.

<מיכל פינק: היא לא הייתה בדרום, היא לא הייתה בכלל.

<מיכל פינק: היא לא הייתה בתקציב.

יוסף ג'בארין: יפה, יפה, אבל זו יוזמה מבורכת כמובן של משרד הכלכלה והיא כל כך רחוקה מלהגיד שזאת התכנית של הצפון, שראש הממשלה הודיע עליה.

יוסף ג'בארין: זאת אומרת עם כל הכבוד, זה בסדר, זה יוזמה מבורכת כאן ואולי עוד יוזמה שם, אבל איפה התכנית שאנחנו מדברים עליה בצפון?

יוסף ג'בארין: זה מה שחסר בשיח הזה, כי לא רואים את התכנית.

יוסף ג'בארין: אז לכן אני לא ממעיט בחשיבות הרעיון שאת מעלה כאן ובדברים שאמרתם, רק שזה לא מבטא פשוט את ההצהרה החגיגית על התכנית וכדומה, וכנראה זאת הסיבה שאנשים באו להפגין כאן, כי הם לא מזהים שום תכנית בפועל.

<מיכל פינק: התכנית כרגע, כפי שאמיר אמר, מורכבת מעבודה של הרבה מאד משרדים שעובדים במקביל.

יוסף ג'בארין: ובכל זאת.

<מיכל פינק: יהיו היבטים של תחבורה, של בריאות, של חינוך, של אנרגיה וכן הלאה.

<מיכל פינק: אני יודעת להביא מהתחום הכלכלי, אבל זה לא ייגמר בזה וכשזה יגיע באמת בשבועיים שלושה הקרובים, אנחנו נוכל להציג.

יוסף ג'בארין: אגב משרד התחבורה, גברתי יושבת ראש הוועדה, זה חשוב לי, כי כשאני מדבר עם שר התחבורה למשל ואני מזכיר לו את תכנית החומש, אתם יודעים מה הוא משיב לי?

יוסף ג'בארין: הוא אומר לי תעזוב אותי מתכנית החומש.

יוסף ג'בארין: אלה הדברים שאני משקיע.

יוסף ג'בארין: זה שהם לקחו את המספרים הללו ואמרו שזאת תכנית חומש, זה לא מעניין אותי.

יוסף ג'בארין: הוא אומר הייתי עושה את זה ללא שום קשר לשום תכנית אחרת.

סתיו שפיר: חברת הכנסת אורלי לוי-אבקסיס.

אורלי לוי אבקסיס: תודה.

אורלי לוי אבקסיס: באמת באמת שליבי יוצא אליכם.

אורלי לוי אבקסיס: לא נעים לי להיות זו שתבוא ותתקוף אתכם, כי הפעם באמת זה לא באשמתכם, אבל שלחו אתכם לפה חשופים, בלי ארגז כלים, בלי תשובות, בלי תכניות.

אורלי לוי אבקסיס: אתם לא יכולים אפילו לומר לנו מה הוא המנדט שעליו אתם עומדים.

אורלי לוי אבקסיס: מה היא המסגרת הכלכלית, מה היא העלות התקציבית שעליה אתם אמורים להסתמך כאשר אתם מגישים לנו איזו שהיא תכנית.

אורלי לוי אבקסיס: אם זו תכנית רבה משרדית – אדרבא.

אורלי לוי אבקסיס: יש לי תחושה, כמו שאמר פה חבר הכנסת בן ראובן, תראו, שהנושא הוא סוג של מריחת זמן, של זריית חול בעיניים ושל ספירת תקציבים, בואו עכשיו נאתר בתוך התקציב איפה גם ככה אנחנו מתקצבים את הצפון ונשים על זה את הזרקור ונגיד שזה כספים שהם חלק מהתכנית.

אורלי לוי אבקסיס: זה שאתה בא ואומר התשתיות בכבישים או ברכבות בצפון הן חלק מהתכנית, או שאתם עושים צחוק מאיתנו או שאתם מזלזלים באינטליגנציה שלנו, ותאמין לי, זה אחד הדברים הכי נוראים שאפשר לעשות פה, במיוחד למי שמעורה בעניינים.

אורלי לוי אבקסיס: אתה עושה - - - בעצמך.

אורלי לוי אבקסיס: כי הנושא של התכנית של פיתוח תשתיות של התחבורה, זה לא משהו חדש.

אורלי לוי אבקסיס: עבדו על זה קודם, אני גם זוכרת את השר ישראל כץ נלחם כנגד שר האוצר הקודם, כדי שלא יבוטלו התכניות האלו ועכשיו אני רוצה לדעת איזה כספים אתם סופרים ואיך אתם סופרים.

אורלי לוי אבקסיס: כי אם עכשיו למשל נדבר עם משרד הבריאות, שמצאו פתרון לבעיית נושא הרופאים שחשפתי שוב פעם בפריפריה, התמריצים, מה שהצלחנו להציל בשנה שעברה ושוב פעם חזרו על אותו תרגיל.

אורלי לוי אבקסיס: פה הצלחנו להעלות את זה לסדר היום אפילו לפני הדיונים המעמיקים בוועדות ונמצא פתרון.

אורלי לוי אבקסיס: עכשיו השאלה היא כזו – אם אתם סופרים את זה ככסף חדש, למה?

אורלי לוי אבקסיס: כי ביטלתם את הכסף הזה.

אורלי לוי אבקסיס: הוא היה בתוך התקציב והוא היה חלק מההסדר של השנים 2010-2011 עם הרופאים.

אורלי לוי אבקסיס: האם כסף שאתם מורידים ועכשיו אתם מוסיפים אתם תקראו לזה חיזוק הצפון, או שבעצם זה בא להתקזז על החלשת הצפון?

אורלי לוי אבקסיס: אני בכוונה אחזור ואומר את מה שחבר הכנסת כבר אמר – פי שניים תמותת תינוקות בצפון מאשר במרכז.

אורלי לוי אבקסיס: פי שניים רופאים פר נפש במרכז לעומת בצפון.

אורלי לוי אבקסיס: שלא נדבר על כל הנושא של השיקום הסיעודי, שלא נדבר על השיקום בכלל, שלא נדבר על כך שהיום בשיטת הקפיטציה החדשה שאתם עושים בבתי החולים, אתם גוזרים כליה על חלק מבתי החולים בפריפריה, כי ברגע שאתם גם לא נותנים להם תקציבים לתמרץ רופאים להגיע, סגרתם את הגולל על היכולת שלהם לקבל את התמריצים, כי בסופו של דבר צריכים להראות התקדמות.

אורלי לוי אבקסיס: בשבוע שעבר הייתי בערב שהוא סוריאליסטי, שזה היה עבר התרמה, גאלה של בית החולים פורייה, שבאים ומנסים להביא את התושבים, כי בואו נודה, זה לא התושבים החדשים של המרכז, זה בטח גם לא כאלה שבאים בתיירות מרפא ואחרים, מנסים לגייס תקציבים למה?

אורלי לוי אבקסיס: לאיזו מחלקה?

אורלי לוי אבקסיס: אני אגיד לכם לאיזו מחלקה – טיפול נמרץ ילדים.

אורלי לוי אבקסיס: בבית חולים פורייה אין טיפול נמרץ ילדים.

אורלי לוי אבקסיס: זאת אומרת שאם ילד טבע בכנרת, יתחילו להסיע אותו לאן?

אורלי לוי אבקסיס: לעפולה או לרמב"ם, איפה שיש טיפול נמרץ ילדים.

אורלי לוי אבקסיס: הזמן הזה הוא לא זמן קריטי?

אורלי לוי אבקסיס: ואחר כך מתפלאים למה פי שניים תמותת תינוקות בפריפריה.

אורלי לוי אבקסיס: שלא נדבר על כך שלא נכנסים להליכים רפואיים, מהחשש שאולי יצטרכו אחר כך טיפול נמרץ בגלל הסתבכות כזו או אחרת.

אורלי לוי אבקסיס: אתם מפקירים את הילדים בפריפריה.

אורלי לוי אבקסיס: עכשיו בזה שאתם - - - תמריצים לרופאים בפריפריה, אתם כופים על מנהלי בתי החולים ללכת ולשנורר, אין לי מילה אחרת והייתי שם, באוכלוסייה המקומית שיש לה לב ענק.

אורלי לוי אבקסיס: יש אולי פחות אמצעים, אבל על כל שקל שמצליחים לגייס תרומות בפריפריה, במרכז אפשר פי אלף יותר.

אורלי לוי אבקסיס: אני שמעתי את מנהל בית החולים בלינסון מדבר על כך שעשרות מיליונים בשנה מביאים תרומות ולכן הם יכולים לבנות חדרים וכו'.

אורלי לוי אבקסיס: אנחנו רק יכולים לחלום על זה.

אורלי לוי אבקסיס: אם לילדים שלנו קורה משהו – מה אתם רוצים שנעשה את השיקול?

אורלי לוי אבקסיס: למה בסופו של דבר יש הגירה שלילית של חברי צעירים, עם ילדים עם משפחות.

אורלי לוי אבקסיס: וכשאתם מדברים איתי על פיתוח תעשייה ועל כך שהצפון הוא ברובו תעשייה, כן, תעשייה של לואו-טק, של שואבי המים.

אורלי לוי אבקסיס: מה התכניות שלכם להפוך את הצפון למשהו שתהיה בו גם בשורה לזוגות צעירים?

אורלי לוי אבקסיס: לחברה שרוצים לראות את העיירה שלהם מתפתחת, אבל צריכים להחליט ולבחור אם הילדים שלהם חשובים להם או אם היכולת שלהם לפרנס את הילדים.

אורלי לוי אבקסיס: זה מטורף.

אורלי לוי אבקסיס: עכשיו הספסרות בקרקע נמשכת.

אורלי לוי אבקסיס: ועובדה היא.

אורלי לוי אבקסיס: היית ביישוב שבו אני הולכת לגור, אני שלב א'.

אורלי לוי אבקסיס: מסתבר שלשלב ב' הקפיצו את מחיר הקרקע.

אורלי לוי אבקסיס: יש אנשים שמוותרים למשל על להגיע למרכז בגלל שיש איזה שהוא איזון – אתה מקבל יותר בעבור אותו כסף, אז זה תמריץ בצפון.

אורלי לוי אבקסיס: אבל אם אין לך תעסוקה ואין לך חינוך ואין לך בריאות אין לך רווחה, זה לא שווה את זה.

אורלי לוי אבקסיס: אז אתם גם מעלים את המחיר על הקרקע על אותם פרויקטים בין שלב א' ל-ב' ל-ג'.

איל בן ראובן: והצעירים בורחים, תקשיבו.

אורלי לוי אבקסיס: בורחים.

אורלי לוי אבקסיס: זה לא רציונאלי.

איל בן ראובן: לומדים, לומדים, לומדים, ואפילו הרכבת - - -

אורלי לוי אבקסיס: אמיתי, אני אגיד לכם את האמת, זה לא רציונאלי להישאר בצפון.

אורלי לוי אבקסיס: לא רציונאלי.

אורלי לוי אבקסיס: אבל אל תסמכו על זה שהרגע שלנו למקום שבו גדלנו, שבו התחנכנו, יעלה בסופו של דבר על הרגש שלנו כלפי הילדים שלנו.

אורלי לוי אבקסיס: אז אם אתם באמת רוצים לשמור על היישוב האמיתי של המדינה הזו ולא רק על המרכז שלה, תעשו מעשה.

אורלי לוי אבקסיס: יש לכם תכנית שהצליחה מאד בדרום ואתם מתפארים בה השכם והערב.

אורלי לוי אבקסיס: לא צריך להמציא את הגלגל.

אורלי לוי אבקסיס: אפשר להעתיק אותה.

אורלי לוי אבקסיס: לא.

אורלי לוי אבקסיס: אבל למה?

אורלי לוי אבקסיס: מישהו כנראה סופר אחד בלב את תושבי הצפון.

אורלי לוי אבקסיס: עכשיו אני שואלת למה חברה מהצפון לא יעברו למרכז?

אורלי לוי אבקסיס: אתם יודעים מה, אפילו לדרום.

אורלי לוי אבקסיס: אבל מה שקורה זה שאתם לא מפקירים אותנו, אתם מפקירים את שטח הארץ הזה, אתם מפקירים את הילדים, אתם מפקירים את הדור הבא של הלוחמים ואתם מפקירים את הדור הבא של החברה הישראלית.

אורלי לוי אבקסיס: ילד שלא יהיו לו הזדמנויות לא ימצה את הפוטנציאל שלו והמדינה תצטרך להוציא עליו כסף.

אורלי לוי אבקסיס: בנושאי חינוך ראינו שפרויקטים משלימים נסגרים.

אורלי לוי אבקסיס: בסוף תביאו לנו כל מיני גרעינים כאלה ואחרים לאותם אזורים ותגידו הם יבוא לחזק.

אורלי לוי אבקסיס: הם ישתו את התקציבים החברתיים, אבל תגידו הבאנו להם מודלים, מודלים שלא דומים להם.

אורלי לוי אבקסיס: שזה לא עובד.

אורלי לוי אבקסיס: שזה תא פוליטי בתוך מערכת של חינוך ולשם יש תקציבים.

סתיו שפיר: תודה אורלי.

אורלי לוי אבקסיס: ואני שואלת אותך עכשיו שאלה פשוטה.

אורלי לוי אבקסיס: לא, כי זה מעיד על משהו.

אורלי לוי אבקסיס: כמה כסף המדינה מוציאה על הדברים האלה, במקום לתת שיעורים פרטיים לילדים, כמה?

<אמיר רשף: על מה?

אורלי לוי אבקסיס: על כל הגרעינים האלה שמשתמשים בתוך מערכת החינוך.

<אמיר רשף: לא יודע לענות לך.

אורלי לוי אבקסיס: אנחנו מדברים על עשרות מיליונים?

<אמיר רשף: אני לא יודע לענות לך.

סתיו שפיר: איזה גרעינים?

<אמיר רשף: אני לא יודעת לענות לך.

<אמיר רשף: אני לא יודע איזה - - -

אורלי לוי אבקסיס: את יודעת, אני אבקש באמת שקיפות בוועדת שקיפות בנושא הזה.

אורלי לוי אבקסיס: במדינת ישראל סוגרים כיתות, או מאחדים כיתות על הרבה יותר תלמידים, אבל מסתבר שמשרד החינוך מוציא משכורות לאותם גרעינים שבאו לחזק את האוכלוסייה המקומית בזה שיבואו וילמדו אותם נוסח אחר של תפילה.

סתיו שפיר: הגרעינים התורניים - - -

אורלי לוי אבקסיס: כי תפילה מסוימת לא שייכת ל - - -

סתיו שפיר: אורלי, תתפלאי, התקציב הזה מגיע ממשרד החקלאות.

אורלי לוי אבקסיס: אני רוצה לומר לך משרד החקלאות ומשרד החינוך והם מקבלים משכורות כמו עובדי ההוראה.

סתיו שפיר: 100 מיליון שקלים.

אורלי לוי אבקסיס: וכולם שותקים.

אורלי לוי אבקסיס: תראו, בדבר הזה היה אפשר היה לעשות המון, אם היינו מנתבים את הכספים בצורה נכונה.

סתיו שפיר: אני מקבלת את הרעיון ונעשה על זה גם דיון.

אורלי לוי אבקסיס: מצוין.

אורלי לוי אבקסיס: אני רק רוצה לדעת אם את הכסף של משרד הבריאות, שאולי עכשיו הצלחנו להציל שוב והוא יספר פעמיים, האם אתם תביאו תקציבים חדשים?

אורלי לוי אבקסיס: האם תספרו את התקציבים שנמצאים בתוך המערכת?

סתיו שפיר: יש לכם תשובה לזה?

<אמיר רשף: כן.

<אמיר רשף: בהקשר של תקציבי התעשייה והתעסוקה מבחינת פיתוח, והבריאות והחינוך שהזכרתי, מדובר על כספים חדשים, מדובר על כסף שללא התכנית הזאת לא היה - - -

סתיו שפיר: כמה כסף?

<אמיר רשף: אמרתי קודם, זה מאות מיליונים בתעסוקה ו - - -

סתיו שפיר: אני לא מבינה את המספר מאות מיליונים.

<אמיר רשף: אבל אני אמרתי לך ש- - -

אורלי לוי אבקסיס: כל מספר זוכה.

סתיו שפיר: מאות מיליונים זה יכול להיות 150 מיליון וזה יכול להית 900 מיליון.

סתיו שפיר: זה הבדל נורא גדול.

<אמיר רשף: ברגע שהתכנית תהיה - - -

סתיו שפיר: אני עשיתי 5 יחידות במתמטיקה ואני עדיין לא מבינה מה זה מאות מיליונים.

<אמיר רשף: ברגע שהתכנית תהיה שלמה ומתואמת מול כל משרדי הממשלה והסכומים יהיו סופיים, יהיה אפשר להציג אותם.

אורלי לוי אבקסיס: מתי?

אורלי לוי אבקסיס: מתי?

אורלי לוי אבקסיס: מתי זה אומר להיות?

אורלי לוי אבקסיס: שנייה.

אורלי לוי אבקסיס: למה המספר הזה מיועד?

אורלי לוי אבקסיס: המספר העלום הזה?

<אמיר רשף: אני אמרתי את זה קודם.

סתיו שפיר: לא ספציפית, כי יש הבדל.

סתיו שפיר: אם יש לך 200 מיליון אתה יכול לעשות X.

סתיו שפיר: אם יש לך 900 מיליון אתה יכול לעשות פי כמה וכמה.

סתיו שפיר: למה זה מיועד?

סתיו שפיר: מה ההתכוננות?

<אמיר רשף: מדובר על מאות מיליונים בתחומי התעשייה, התעסוקה והפיתוח, ועוד מיליונים בתחום הבריאות והחינוך.

אורלי לוי אבקסיס: איזה סוג של תעסוקה?

סתיו שפיר: אי אפשר להאמין שאלה התשובות.

<אמיר רשף: שנייה, שנייה - - -

<קריאה: סליחה זה הייטק, לואו-טק, מה?

<אמיר רשף: גם וגם.

סתיו שפיר: רגע, סליחה, אני רוצה לשאול אתכם שאלה אחת.

סתיו שפיר: שאלה מעבר לתיאוריה.

סתיו שפיר: קשה לי מאד להאמין שאנשים, אנשי מקצוע איכותיים ורציניים כמוכם, מסתפקים בתשובה לעצמכם שיהיו פה כמה מאות מיליונים.

סתיו שפיר: פשוט קשה לי להאמין.

סתיו שפיר: אתם יודעים טוב מאד ובטח במשרד האוצר, שאם אתם לא יכולים לתת לדבר הזה מספר ברור - - -

<אמיר רשף: גיבוש התכנית עוד לא הושלם.

סתיו שפיר: אז אני רוצה לשאול אותך שאלה אחרת.

סתיו שפיר: בהחלטת ממשלה מיום 28 ביוני 2015, כתוב פה שחור על גבי לבן שאחת המטרות היא לגבש תכנית לפיתוח כלכלי של מחוז הצפון, כהגדרת יעד וכו', משרד הפנים וכו' וכו', והייתם אמורים למסור אחת לחצי שנה סטאטוס התקדמות על התכנית הזאת – זה משרד הכלכלה.

סתיו שפיר: ככה כתוב בהחלטת הממשלה.

סתיו שפיר: זה כבר היה לפני שנתיים.

<מיכל פינק: העברתי לכם.

<מיכל פינק: זה לא מולי, אז אני לא יכולה לצטט, אבל לדעתי לא חלפה אפילו חצי שנה מרגע ההחלטה המקורית ועד ש - - -

אורלי לוי אבקסיס: לא, לא, חלפה, חלפה.

אורלי לוי אבקסיס: בדצמבר 2015 הייתם צריכים להגיש את התכנית.

אורלי לוי אבקסיס: אחר כך יש פה הארכות, דרך אגב.

אורלי לוי אבקסיס: כל פעם נותנים הארכה ובסופו של דבר קיבלתם החודש עוד הארכה, הארכה נוספת עד - - -

סתיו שפיר: אני רוצה להבין, אתם הצגתם למשרדי הממשלה איזה שהוא סטאטוס?

<אמיר רשף: למשרדי הממשלה?

<אמיר רשף: אנחנו עובדים עכשיו מול כל המשרדים - - -

סתיו שפיר: לא, היו כבר 3 סטאטוסים שהייתם צריכים להציג מאז החלטת הממשלה.

סתיו שפיר: ארבעה אפשר אפילו לומר.

סתיו שפיר: האם הצגתם סטאטוסים כלאה פעם בחצי שנה?

<מיכל פינק: משרד הנגב והגליל אחראי על הובלת ההחלטה.

<מיכל פינק: אני חושבת שכדאי להפנות אליו.

<מיכל פינק: אנחנו לא אחראים על הובלת ההחלטה.

<מיכל פינק: אני כן יכולה אבל להתייחס לשאלה - - -

סתיו שפיר: משרד הנגב והגליל נמצא פה?

<מיכל פינק: נאמר פה בהקשר שאת שאלת איזה מקומות עבודה ורציתי - - -

סתיו שפיר: רגע,לא, אבל אני חייבת לקבל תשובה.

סתיו שפיר: אתה מייצג את משרד הפנים?

סתיו שפיר: יש לך אפשרות להשיג תשובה מהשר דרעי, שאחראי גם על הנגב והגליל - - -

<איתן כהן: אני יכול לכתוב הודעה.

<איתן כהן: אם יהיה מענה זה משהו אחר.

אורלי לוי אבקסיס: הוא יודע על משהו בתכנית?

סתיו שפיר: לא, סליחה, רק להגיד לגבי משרד הנגב והגליל, הם הוזמנו כמובן לוועדה והודיעו לנו אתמול בערב שהם לא מעוניינים להגיע.

סתיו שפיר: זה אסור בחוק על נציגי ממשלה שלא להגיע לוועדות שהם מוזמנים אליהם.

סתיו שפיר: מאחר שאתה כאן ואתה גם מייצג את אותו שר במשרדך, אז אני מבקשת להשיג לנו תשובה על הנושא הזה, כי הנושא הזה - - -

<קריאה: מה השאלה?

סתיו שפיר: עצם העובדה שהמשרד שאמור לתכלל תכנית מעז לא להתייצב לדיון בנושא הזה, זו בושה וחרפה.

<איתן כהן: אבל מה השאלה הספציפית?

סתיו שפיר: היו אמורים להציג סטאטוס התקדמות, בערך ארבעה כאלה מיום החלטת הממשלה.

סתיו שפיר: מה הופיע בסטאטוסים האלה?

סתיו שפיר: האם הוצגו ומה היה בהם.

סתיו שפיר: הם צריכים להתפרסם לכל הציבור.

סתיו שפיר: שאלה נוספת למשרד הכלכלה – חצי מיליון שקלים – דיברנו על זה גם בוועדות הקודמות, הועברו לחברות ייעוץ כדי לבנות את התכנית לחיזוק הצפון.

סתיו שפיר: חצי מיליון שקלים כבר הושקעו.

סתיו שפיר: את פרסום הדו"חות של חברות הייעוץ האלה, אפשר להעביר לוועדה?

<מיכל פינק: כמו שאני הסברתי, הסיוע של חברות הייעוץ בעצם הוטמע בתוך - - - שלנו.

<מיכל פינק: אלה לא חברות ייעוץ שעשו את התכנית לצפון, אבל כרגע - - -

סתיו שפיר: לא משנה, הדו"חות שהם נתנו לכם.

<מיכל פינק: מדובר על אותו פרסום שאנחנו שילבנו את העבודה שלהם בתוך התכניות שלנו ודיברנו על סקירות, על סקרים, על חומרי גלם, על סיוע בהיבטים כלכליים וכן הלאה.

<מיכל פינק: כמו שאני היום, אחרי פיצול משרד הכלכלה והתעשייה לא יכולה בסמכות שלי לפרסם נושאים שקשורים לצד של תעסוקה, שעזב אותנו, אני לא בעלת הסמכות כרגע לפרסם את הנושאים שקשורים לתכנית הזאת.

סתיו שפיר: אבל היא נכתבה והסכום הזה שולם לחברות הייעוץ לפני שהמשרד פוצל.

<מיכל פינק: מדובר על המלצות מקצועיות - - -

סתיו שפיר: אין בעיה.

סתיו שפיר: למה לא פרסמת אותן?

<מיכל פינק: של תוצרים שנכללים עכשיו בתכנית.

<מיכל פינק: ברגע שהתכנית תפורסם אנחנו נראה - - -

סתיו שפיר: לא, אבל למה לא לפרסם?

סתיו שפיר: אני לא מצליחה להבין.

סתיו שפיר: ייגרם נזק לציבור מלראות את הדו"חות של חברות הייעוץ?

<מיכל פינק: כאשר התכנית תאושר ויש בתוכה המלצות, אלה ההמלצות שבעצם ייצאו לציבור.

<מיכל פינק: מבחינתנו אם יש המלצה זו או אחרת או יש שם איזו חשיבה שהיא בכלל לא משהו שאנחנו קיבלנו, זאת אומרת אני לא רואה בזה שום - - -

סתיו שפיר: זה מה שהתקבל.

סתיו שפיר: האם ייגרם נזק לציבור מלראות את הדו"חות המקצועיים שעשו חברות הייעוץ, שהציבור שילם להם חצי מיליון שקלים?

סתיו שפיר: ייגרם נזק מלהציג את זה?

סתיו שפיר: אתם יכולים לא לקבל את זה, זה בסדר.

סתיו שפיר: אני לא בעד שהשר יקבל כל דו"ח שעושה חברת ייעוץ, זה את יודעת, אבל למה לא לפרסם את הדו"חות האלה?

<מיכל פינק: אני גם חזרתי ואמרתי – לא מדובר כאן על דו"חות של חברת ייעוץ.

<מיכל פינק: זה לא שערכה חברה x ואני שולפת את הדו"ח של תכנית - - -

סתיו שפיר: את הסקירות.

סתיו שפיר: את כל הממצאים המקצועיים שקיבלתם.

<מיכל פינק: מדובר פה על עבודה שאנחנו ריכזנו, וכן, אם לדוגמא הפעלנו חברה שעיסוקה שיתוף ציבור והיא ניהלה לנו את ההיוועצות הציבורית בלרדת לשטח, בלשבת, בלהקליד, בלעשות את כל העבודה הזאת, זה משהו שהוא מוטמע קודם בתוך העבודה שלנו - - -

סתיו שפיר: אפשר לפרסם את זה?

<מיכל פינק: אני לא יודעת אם אפשר לפרסם את זה.

<מיכל פינק: אני יכולה לבדוק את זה.

סתיו שפיר: יש איזו שהיא מניעה לפרסם את זה?

<מיכל פינק: יש מבחינת האחריות שלנו על הנושאים.

<מיכל פינק: לבוא ולפרסם כשיש משרד אחראי ומוביל וזה לא תפקידנו להוביל את הכיוונים.

<מיכל פינק: אנחנו מנסים לעשות את העבודה המקצועית על הצד הטוב ביותר, אבל לא קיבלנו את הסמכות לצאת עם הדברים לאור, ו - - -

סתיו שפיר: מיכל, אבל תני לנו לעזור לכם.

סתיו שפיר: אני בטוחה שאתם עושים, אני יודעת שאתם עושים את העבודה המקצועית על הצד הטוב ביותר.

סתיו שפיר: תני לנו לסייע.

סתיו שפיר: יש איזו שהיא מניעה מקצועית מכך שהציבור יראה את התכניות?

סתיו שפיר: את התכנית כולה שאתם המלצתם עליה.

<מיכל פינק: אבל אלה לא התכניות.

<מיכל פינק: התכניות, מבחינת הממשלה זה מה ש - - -

אורלי לוי אבקסיס: התכנית הן לבטל הצמיחה הדמוגרפית בצפון, אחרת תסבירי לי את ההיגיון, כשאתם מציגים לי תכנית על חיזוק הצפון, איך אתם פיטרתם עכשיו 8 אחראים על הצמיחה – רכזים – על צמיחה דמוגרפית בצפון.

אורלי לוי אבקסיס: אותם אנשים שאמורים ללוות את המשפחות הצעירות, למצוא להן תעסוקה, ללוות אותם ולייעץ להם.

אורלי לוי אבקסיס: שמונה.

אורלי לוי אבקסיס: כל נושאי התפקיד כמעט של הרכזים בוטלו.

אורלי לוי אבקסיס: איך זה מתיישב עם התכנית שלכם, תסבירי לי.

<מיכל פינק: אני לא מכירה.

<מיכל פינק: לאיזה משרד זה מתייחס?

אורלי לוי אבקסיס: למשרד שלכם.

<מיכל פינק: כלכלה?

אורלי לוי אבקסיס: או הנגב והגליל, הצפון וה - - -

<מיכל פינק: כלכלה לא עוסק בצמיחה דמוגרפית.

אורלי לוי אבקסיס: לא, לא, לא, יש רכזים שבסופו של דבר עושים חצי מהעבודה שלכם.

אורלי לוי אבקסיס: מאחר שאנחנו מדברים על חלק מהפרויקטים שהם פרויקטים שתלויים לא רק במשרד אחד, הרי זה גם נוח.

אורלי לוי אבקסיס: אחר כך מתחמקים מהאחריות, אומרים לא אנחנו המשרד המתכלל, אבל בסופו של דבר עובדתית, המדינה סגרה 8 תקנים של רכזים לצמיחה דמוגרפית בצפון.

אורלי לוי אבקסיס: האם המדינה חושבת שהם מיותרים כי לא תהיה צמיחה דמוגרפית בצפון?

<מיכל פינק: אני לא יכולה - - -

אורלי לוי אבקסיס: מה הסיבה?

<אמיר רשף: אנחנו לא מכירים את הנושא הזה.

אורלי לוי אבקסיס: אתם לא מכירים?

אורלי לוי אבקסיס: נורא מעניין, יש תגובה שלכם גם בכתבה, אוקיי?

אורלי לוי אבקסיס: יש תגובה שלכם.

סתיו שפיר: תבררו לנו בבקשה את התשובה לגבי זה.

סתיו שפיר: אני חוזרת רגע לשאלה - - -

אורלי לוי אבקסיס: אתם מקבלים את התגובה של המשרדים?

סתיו שפיר: תשובה לגבי האם פרסום או אי פרסום, ברור שיש עניין לציבור לקבל את התכנית.

סתיו שפיר: אני לא חושבת שאפשר לחלוק על העניין הזה.

סתיו שפיר: יש לדבר הזה עניין ציבורי, הציבור שילם והשקיע משאבים בכתיבת התכנית הזאת.

סתיו שפיר: הציבור נלחם על כך שהתכנית תמומש.

סתיו שפיר: האם אתם רואים איזה שהוא נזק ציבורי מכך שהתכנית תתפרסם?

<מיכל פינק: אני מבקשת להתייעץ.

אורלי לוי אבקסיס: ותביאו תשובה על הרכזים.

<מיכל פינק: איזה משרד זה הרכזים?

<מיכל פינק: אני מוכנה ל - - -

סתיו שפיר: אנחנו נפנה את השאלה.

אורלי לוי אבקסיס: זה גם פיתוח הנגב והגליל, אבל זה בשיתוף עם משרד הכלכלה.

אורלי לוי אבקסיס: התפקיד שלהם בעצם לבוא וללוות ולפתות חברי צעירים להגיע מהמרכז לצפון, לחזק את אלה שנמצאים בצפון.

אורלי לוי אבקסיס: הרעיון שלהם הוא ליווי.

אורלי לוי אבקסיס: הרעיון שלהם הוא הנגשת מידע.

אורלי לוי אבקסיס: הרעיון שלהם הוא להכשיר לא רק את הלבבות, גם את הקרקע להתפתחות דמוגרפית.

אורלי לוי אבקסיס: בסופו של דבר מה שקורה, כל ה-8 תקנים בוטלו.

אורלי לוי אבקסיס: פוטרו.

אורלי לוי אבקסיס: השאלה האם זה הולך להיות אותו דבר גם בדרום, שפשוט המדינה חושבת שלא תהיה צמיחה דמוגרפית ושאין במה לפתות את אותם צעירים מהמרכז להגיע צפונה.

אורלי לוי אבקסיס: כך או כך היא לא מאמינה בתכניות שלה - - -

<מיכל פינק: אבל למה ל - - -

אורלי לוי אבקסיס: כך או כך זה לא מסתדר - - -

סתיו שפיר: אורלי, שנייה, אני מבקשת.

סתיו שפיר: מיכל הייתה באמצע התשובה.

סתיו שפיר: אנחנו נבקש על זה - - -

אורלי לוי אבקסיס: לא, גם להשאיר אותם, גם - - -

סתיו שפיר: חברים, חברים.

אורלי לוי אבקסיס: פיטרו אותם.

אורלי לוי אבקסיס: פיטרו אותם.

אורלי לוי אבקסיס: בהתחלה דיברו אנחנו - - - -

סתיו שפיר: אורלי, אבל את מפריעה עכשיו לקבל תשובה.

אורלי לוי אבקסיס: מהתמריצים להגיע.

סתיו שפיר: היית באמצע להשיב ואני רק רוצה להזכיר לך שוב, נציגת המשרד שלך אמרה לנו כאן בוועדה לפני שבוע, שאין בעיה לפרסם את התכנית.

סתיו שפיר: משרד הכלכלה חזר בו אחר כך.

סתיו שפיר: אני צריכה להבין שהשר עמדתו זה שלא לחשוף?

<מיכל פינק: נציגת המשרד שלי הייתה פה בדיון אחר על דרכי מדיניות ונשאלה באופן לא צפוי ולא ידעה שאנחנו כן אמורים להתייעץ ולקבל על כך אישור.

<מיכל פינק: אז אני מכבדת את אמירתה של יושבת הראש.

<מיכל פינק: אני אקח את הסוגיה הזו, אני אלך גם אצלי ללשכה המשפטית, גם למשרד שאחראי על הובלת התכנית, אני אחזור עם תשובה.

<מיכל פינק: כרגע אין - - -

סתיו שפיר: שר הכלכלה ושר האוצר קיבלו ממני מכתב בנושא הזה כבר לפני ארבעה חודשים.

סתיו שפיר: קשה לי להאמין שהשאלה הזאת עדיין לא הגיעה לשולחנו.

סתיו שפיר: זה עולה פה בוועדה כבר כמה וכמה פעמים.

סתיו שפיר: את השתתפת בחלק מהדיונים האלה, נציגים אחרים ממשרדך השתתפו בדיונים האלה.

סתיו שפיר: אני מבינה שיש פה החלטת שר.

סתיו שפיר: אפשר להבין מה ההחלטה?

סתיו שפיר: יש איזו שהיא סיבה מקצועית, עניינית, לאי פרסום התכנית הזאת?

<מיכל פינק: אין סיבה מאחורי הקלעים.

<מיכל פינק: יש כאן עניין של סמכות.

<מיכל פינק: יש כאן עניין של מי באמת, כמו שאמרתי קודם - - -

אורלי לוי אבקסיס: לא יודעת - - - תכנית.

סתיו שפיר: לא, לא, להם הייתה תכנית, זה לא נכון.

סתיו שפיר: הם עבדו על תכנית מאד רצינית.

סתיו שפיר: הייתה שם תכנית, אבל יש סיבה גם למה לא רוצים שאנחנו נראה אותה, כי היא נראה תכנית של 18 מיליארד שקלים ואז פתאום נקבל כמה גרושים מתוך התקציב, הציבור יתעצבן ו - - -

אורלי לוי אבקסיס: התכנית שלהם הייתה 18 מיליארד שקלים?

סתיו שפיר: כן.

אורלי לוי אבקסיס: התכנית שלכם הייתה על 18 מיליארד שקלים?

סתיו שפיר: התכנית הגדולה.

אורלי לוי אבקסיס: התכנית שלנו נגעה בהיבטים רבים.

אורלי לוי אבקסיס: לא הייתה בה כותרת של שום סכום מתחייב ובטח לא ברמה מחייבת.

אורלי לוי אבקסיס: אני כן רוצה להגיד, אני לא מכירה את כל הפניות, אני מכירה את חלקן.

אורלי לוי אבקסיס: אני כרגע אקח על עצמי להעלות את הדברים ולקבל עליהם התייחסות.

סתיו שפיר: אנחנו רוצים על זה תשובה מחר.

<מיכל פינק: אני לא יודעת אם זה יהיה מחר.

סתיו שפיר: אנחנו מחכים לתשובה הזאת כבר חודשים.

סתיו שפיר: בדרך כלל אני לא נותנת כזה סד זמנים קצר, אבל אני גם - - -

<מיכל פינק: אני לא יודעת אם תהיה לי תשובה עד מחר.

<מיכל פינק: אני חייבת להדגיש אני צריכה תשובה מהממונים עלי, המנכ"ל שלי נמצא בארצות הברית.

<מיכל פינק: אני רוצה כמה ימים - - -

אורלי לוי אבקסיס: רגע, יש לי שאלה.

אורלי לוי אבקסיס: התכניות של המשרדים מוצגות בממשלה על ידי השר הרלבנטי.

אורלי לוי אבקסיס: האם השר הרלבנטי במשרד שלכם מכיר את התכנית?

אורלי לוי אבקסיס: ירד לרזולוציות?

אורלי לוי אבקסיס: הצגתם לו אותה כדי שיוכל לעמוד מול ממשלה שתשאל שאלות והוא יצטרך להידרש להן - מה עמדתו ביחס לתכנית של המשרד שלו, וכשאני אומרת בכוונה אני אומרת השר, כי מה היתכנות שלה שתעבור אם בסופו של דבר אפילו אין לכם שר שיציג אותה בממשלה.

<אמיר רשף: שר האוצר ושר הכלכלה הוא מי שהנחה אותי עכשיו - - -

אורלי לוי אבקסיס: מי שר הכלכלה?

<אמיר רשף: זה אותו אחד.

<אמיר רשף: בתקופה הזאת, אוקיי?

<אמיר רשף: למרות שהחלטת הממשלה אומרת שהאחריות מוטלת על משרד הנגב והגליל, שר האוצר הנחה אותנו להאיץ את עבודתנו של שני המשרדים – אוצר וכלכלה יחד עם נגב וגליל כדי להביא את התכנית הזאת ועוד בתקציב לשנת - - -

סתיו שפיר: איך אנחנו יכולים להאמין להצהרה הזאת, אם ההבטחה הקודמת שלכם הייתה על ה-29 בנובמבר והיא חלפה ועברה בלי שום תכנית?

סתיו שפיר: בלי שום החלטה?

<אמיר רשף: הצהרה על ה-29 בנובמבר?

סתיו שפיר: אתם הודעתם לנו כאן בוועדה, ישבה פה שירה, סגנית הממונה על התקציבים, ב-31 באוקטובר והבטיחה שעד ליום האחרון של נובמבר תהיה החלטה בעניין התכנית הזאת.

<אמיר רשף: אני יכול להגיד לך שעכשיו מה שנתנו לנו משימה זה להביא עוד בחודש דצמבר את החלטת הממשלה, שזה פיתוח כלכלי של הצפון.

אורלי לוי אבקסיס: מתי בדצמבר?

<אמיר רשף: בשבוע-שבועיים הקרובים זה צריך להגיע לממשלה.

סתיו שפיר: אבל איך אתה מציע לנו להתייחס לעובדה הזו?

סתיו שפיר: היו לכם כבר כמה דד ליינים אבל הדד ליין האחרון שהובטח כאן כבר עבר.

<אמיר רשף: אני יכול להגיד לך כבר עכשיו שלוחות הזמנים שאנחנו עובדים ומתכווננים אליהם, מדובר על - - -

סתיו שפיר: אבל היה לוח זמנים.

<אמיר רשף: מול הרבה מאד משרדי ממשלה, שאנחנו מנסים, כמו שהסברתי קודם, לתאם את כל התיאומים הנדרשים ולהקצות את כל התקציבים הנדרשים כדי שתהיה תכנית מקיפה שתיתן מענה להרבה היבטים.

<מיכל פינק: אני מבקשת להוסיף משהו.

סתיו שפיר: בבקשה, מיכל.

<מיכל פינק: בכל מקרה העבודה שאני מדברת עליה מתמצה בפרק משרד הכלכלה.

<מיכל פינק: במשך תקופה קיבלנו מנדט מהממשלה לתכלל את התכנית ולאחר מכן, כאשר ההובלה עברה למשרד פיתוח הנגב והגליל, אנחנו למעשה ריכזנו את העבודה בתחומי האחריות של משרד הכלכלה.

<מיכל פינק: ולכן במקרה הזה, גם אם אנחנו בהמשך נוכל או תרצי לראות את העבודות והדבר הזה יתאפשר, לא מדובר כאן על כל נפח ההחלטה שאמיר מזכיר.

<מיכל פינק: כי כרגע, כשאנחנו מדברים תחומי בריאות, חינוך, תחבורה וכן הלאה, כפי שתצא בהחלטת הממשלה שנמצאת בהכנה, אלה לא דברים שכרגע אפשר יהיה לקדם את החשיפה שלהם לכאורה.

<מיכל פינק: הם יהיו בהחלטה, הם יצאו בהחלטה.

<מיכל פינק: אנחנו מדברים על נתח של עבודה כלכלית שהוא בעצם יתכנס לכדי פרק משרד הכלכלה וזה מה שאנחנו נדרשנו לעשות וזה מה שאנחנו עושים.

סתיו שפיר: תודה.

סתיו שפיר: יוסי הירש ממשרד מבקר המדינה - - -

אורלי לוי אבקסיס: רגע.

אורלי לוי אבקסיס: פרסום התכנית עבר למשרד הנגב והגליל, אבל בלי התכנית?

אורלי לוי אבקסיס: השר עבר, האחריות עברה איתו, רק את התכנית שכחו במשרד הכלכלה?

איל בן ראובן: את חושבת שסתם ככה הם לא נמצאים פה?

סתיו שפיר: לשר התכנית הייתה נוחה כל עוד זה עשה - - -

אורלי לוי אבקסיס: לא, אבל הם עברו רק עם הכותרות.

סתיו שפיר: כל עוד זה עשה תקשורת.

סתיו שפיר: ברמת התוכן זה כנראה לא עובר, אחרת הוא היה מתייצב פה או שולח נציג בכיר כדי לענות לשאלות האלה.

סתיו שפיר: יוסי הירש, בקצרה.

<אמיר רשף: אני חייב לצאת לדיון אחר.

<אמיר רשף: כמו שאמרתי אנחנו חייבים להגיע לדיונים בוועדות אחרות.

סתיו שפיר: ממש שלוש דקות.

סתיו שפיר: ממש בקצרה, בבקשה אדוני.

<יוסף הירש: כן.

<יוסף הירש: תראו, מה שאני רואה כאן שזה בעצם מודל איך לא מכינים תקציב מדינה, כי בעצם מה שקורה כאן, הרי תקציב באופן הכי בסיסי צריך לקבוע את הצרכים.

<יוסף הירש: אחרי שקובעים את הצרכים, אז יש סדרי עדיפויות ויש תקציב.

<יוסף הירש: כאן הכל נעשה הפוך.

<יוסף הירש: ממה שאני מבין שהתקציב אושר ואז נראה מה עושים עם הכסף שאושר.

איל בן ראובן: ואז נראה מה נעשה איתו, כן.

<יוסף הירש: זה פשוט חוכא ואיטלולה.

<יוסף הירש: כמו שאמרת קודם, זאת אומרת אני גם פותח פה את דו"חות מבקר המדינה וגם ענת אמרה בדיון הקודם שהיא הציעה ליושבת הראש שהיא תציע לה הצעות.

<יוסף הירש: כאילו צריך להמציא את הגלגל מחדש.

<יוסף הירש: לא צריך להמציא את הגלגל מחדש.

<יוסף הירש: מכינים תכנית, כאשר יש תכנית, יש תקציב.

<יוסף הירש: וחוץ מזה, גם בתקציבים יש מה שנקרא חתך גיאוגרפי, אפשר לעשות חתך גיאוגרפי.

<יוסף הירש: זאת לא המצאה, חתך גיאוגרפי, חתך אזורי.

<יוסף הירש: כל החתכים אפשריים בכל האפשרויות.

<יוסף הירש: זאת אומרת מה שקורה בפועל שבעצם זה נותן גמישות מרבית למשרדים, התקציב למעשה נספר, אם בכלל והמשרדים עושים מה שהם רוצים.

<יוסף הירש: אני רואה כאן החלטת ממשלה 146 מ-28 ביוני 2015.

<יוסף הירש: כתוב ככה: ועדת השרים לפיתוח הנגב והגליל תגבש את התכנית דלעיל בתוך חצי שנה ממועד קבלת החלטה זו.

<יוסף הירש: זה היה בדיוק לפני שנה.

<יוסף הירש: זאת אומרת לפי החלטת הממשלה שהיא נורמה מחייבת, היה צריך לגבש את זה תוך חצי שנה, לפני שנה וזה עוד לא מוכן.

<יוסף הירש: אז מה עושים?

<יוסף הירש: יש החלטה, לא מבצעים את ההחלטה ואז מקבלים עוד החלטה.

<יוסף הירש: אין לזה תוחלת.

סתיו שפיר: תודה.

סתיו שפיר: כל מילה.

סתיו שפיר: אם יש לך במילה ואז אנחנו מסיימים.

<חנה פרץ: במילה.

<חנה פרץ: א' בפתיח שלה אורלי כבר אמרה את מה שרציתי לומר ואני רק אחזק את זה.

<חנה פרץ: צר לי ליבי, יושבים כאן האנשים שהם אינם רלבנטיים והם מוסמכים לתת את התשובות ואדון יוסי המשיך ואמר.

<חנה פרץ: אני כאזרחית רק רוצה להוסיף – אני פנסיונרית טרייה, אני ילידת הארץ, פשוט בא לי לבכות ממה שהם אמרו.

<חנה פרץ: פשוט בא לי לבכות.

סתיו שפיר: אני רוצה לסכם את הדיון.

סתיו שפיר: תראו, קודם כל אתה צודק, יוסי, בהבחנה שלך לגבי תכנון תקציב המדינה.

סתיו שפיר: משרד האוצר לא מתכנן תקציב בכלל.

סתיו שפיר: מיכל, את ראש אגף אסטרטגיה, את יודעת מה זה אסטרטגיה.

סתיו שפיר: במשרד האוצר, אגב, גם אין אגף אסטרטגיה, אבל בלי קשר, הממשלה הזאת לא בונה אסטרטגיה לתקצוב.

סתיו שפיר: מהשנה האחרונה לשנה הזו התגלגלו 27 מיליארד שקלים בעודפי תקציב.

סתיו שפיר: הם מתגלגלים באופן מסורתי משנה לשנה ובסוף לא מנוצלים.

סתיו שפיר: סעיפים שלמים שמשרד האוצר באופן אידיאולוגי, אידיאולוגי, לא מקצועי, אידיאולוגי, מחביא בתוך התקציב כדי לא לנצל אותם, כדי שהשירותים החברתיים ילכו ויתכווצו.

סתיו שפיר: הפחתה של ההוצאה האזרחית.

סתיו שפיר: פשוט אידיאולוגיה.

סתיו שפיר: אולי זו גם אסטרטגיה, אני פשוט לא יודעת לאן היא מכוונת.

סתיו שפיר: העובדה הזאת, שאנחנו יושבים פה בוועדה כבר כמה תכניות ואנחנו עוברים, והיום בבוקר ישבנו על התכנית לחיזוק יוצאי אתיופיה.

סתיו שפיר: אותו סיפור.

סתיו שפיר: חצי מיליארד שקלים, תכנית לחיזוק האוכלוסייה, וממש אותו סיפור.

סתיו שפיר: יושבת נציגת משרד ראש הממשלה, שאמורה לתכנן את התכנית והיא אומרת לנו בוועדה – אני לא יודעת איפה התקציב של זה לשנים 2017-2018.

סתיו שפיר: ומאחוריה יושבים הפקידים של האוצר ומנסים ככה למתן אותה, כמו שאומרים, כדי שלא חלילה תגיד את הדבר הלא נכון.

סתיו שפיר: אבל היא מתכללת התכנית והיא לא יודעת איפה התקציב הזה.

סתיו שפיר: והתכנית לחיזוק הצפון, התכנית למלחמה בעוני, שגם שם אמרו שיכניסו את התכנית.

סתיו שפיר: הממשלה הזאת, אותו ראש ממשלה החליט והתכנית לא נכנסה.

סתיו שפיר: והתכנית של צמצום הפערים מול המגזר הערבי.

סתיו שפיר: שוב, מעגל 10 מיליארד שקלים, גם זה לא נכנס לתקציב.

סתיו שפיר: זה לא הסיפור של מאיפה המקור התקציבי.

סתיו שפיר: יש תקציב.

סתיו שפיר: אנחנו יושבים בוועדת כספים כבר כמה שנים - - -

אורלי לוי אבקסיס: לא, ברגע שאתה מצביע על מקור תקציבי אתה לא יכול להשתמש פעמיים באותו מקור תקציבי.

אורלי לוי אבקסיס: הם סופרים את זה פעמיים.

אורלי לוי אבקסיס: לכן אמרתי תצביעו מה המקור, כדי שאנחנו נדע אם זה כסף חדש.

סתיו שפיר: ויש תקציב ויש כסף והשאלה פה היא שאלה של החלטה, אבל אתם מגישים לנו תקציב וכמו שאתם מוכיחים לנו פה בוועדה פעם אחר פעם – ופה אני אומרת את זה למשרד האוצר – או מה שאתם אומרים פה לוועדה זה שאנחנו נתנו לכם – חברי הכנסת – להצביע על תקציב פיקטיבי.

סתיו שפיר: הצבעתם על משהו שהוא לא נכון.

סתיו שפיר: כי אחרי שאתם הצבעתם על זה בקריאה ראשונה, אנחנו עוד לא קיבלנו הרבה החלטות, אז אנחנו רק עכשיו מתחילים לקבל אותן.

סתיו שפיר: אנחנו כבר שלושה שבועות לפני ההצבעה בקריאה שנייה, שלישית והתקציב שיושב על השולחן שלנו, מה שאנחנו יכולים לקרוא ולהצביע עליו, הוא לא תקציב המדינה.

סתיו שפיר: אין לו שום קשר לתקציב המדינה.

סתיו שפיר: וזה, זה לא רק בושה וחרפה.

סתיו שפיר: חוסר התכנון הזה מוביל לזה שעשרות מיליארדי שקלים מכספי ציבור לא מגיעים למקומות שהם צריכים להגיע אליהם.

סתיו שפיר: זו החלשה של החברה הישראלית ממש ביד מכוונת.

סתיו שפיר: אני לא יכולה להבין איך זה יכול להיות.

איל בן ראובן: איך מגיעים לתהליך קבלת החלטות כזה?

איל בן ראובן: איך מגיעים?

אורלי לוי אבקסיס: למען הסר ספק, אני בטוחה שתהיה תכנית.

אורלי לוי אבקסיס: אני בטוחה שתוגש תכנית.

אורלי לוי אבקסיס: האם אני בטוחה שתהיה תכנית טובה?

אורלי לוי אבקסיס: האם אני בטוחה שתהיה תכנית שרואה פני עתיד?

אורלי לוי אבקסיס: האם אני בטוחה שהיא תיתן מענים?

אורלי לוי אבקסיס: האם אני בטוחה שמדובר בכסף חדש?

אורלי לוי אבקסיס: לא.

אורלי לוי אבקסיס: אני בטוחה שהיא תעשה באיזה שהוא סוג של מרוץ כנגד הזמן, כדי להציג משהו.

אורלי לוי אבקסיס: אחר כך נצטרך גם ללכת לחפש אם המשהו הזה מיושם.

סתיו שפיר: אני ממש בטוחה שככל שאנחנו נפעיל כאן לחץ יהיה לזה יותר סיכוי לקרות, אבל אני מבקשת מכם ואני חייבת להגיד פה מילה על הנציגים שהגיעו היום מהמשרדים.

סתיו שפיר: יושבים פה נציגים מאד מאד מקצועיים.

סתיו שפיר: אני רואה את העבודה שלכם בתחומים אחרים.

סתיו שפיר: העבודה במשרד הכלכלה, שאתם השקעתם בתכנית הזאת הייתה עבודה מאד מאד רצינית ומאד משמעותית ומי שהיו צריכים להופיע כאן זה השרים, בעיקר שר האוצר ושר הכלכלה, שפשוט אין לו אומץ להסתכל לתושבים בעיניים ולהשיב להם ברצינות על מה קורה בתקציב הזה, על מה קורה בתכנית הזאת ומה קורה בתקציב הזה ולמה היא לא נמצאת.

סתיו שפיר: נורא קל להכניס לפה את הפקידים ולתת לחברי הכנסת לדרוש ולבקש מהם בקשות, אבל מי שפה מתקפל ולא מוכן לתת תשובות זה השר.

סתיו שפיר: גם שר האוצר כחלון וגם שר הפנים והשר לנגב ולגליל דרעי, ששניהם פשוט חוששים לתת תשובות לאזרחי ישראל - - -

אורלי לוי אבקסיס: אם היה להם קצת אומץ, כמו שיש לאיילת שקד ובנט, הסיפור של הצפון היה נפתר.

סתיו שפיר: בוא נגיד שאם איילת שקד ובנט היה להם רצון לעזור לאזרחי ישראל, הם - - -

אורלי לוי אבקסיס: ברור, אבל אל תגזימי.

אורלי לוי אבקסיס: אנחנו לא עד כדי כך בעדיפות.

סתיו שפיר: הם לא היו משקיעים עכשיו חודשים ב-40 משפחות בעמונה והיו דואגים להעביר את הכסף.

סתיו שפיר: ועמונה כבר יקבלו פיצויים של עשרות מיליוני שקלים על איזו העברה זמנית.

סתיו שפיר: תושבי הצפון לא יקבלו עדיין שקל.

סתיו שפיר: אני מבקשת מכם דבר כזה: ראשית אני מבקשת בתוך 48 שעות תשובה משרד האוצר ושר הכלכלה לגבי – א', פרסום התכנית המקורית שהמשרד עבד עליה במשרד הכלכלה ופרסום הסטאטוסים שהיו אמורים להיות בערך שלושה או ארבעה כאלה מאז החלטת הממשלה.

סתיו שפיר: האם נמסרו, אם נמסרו – מה היו הסטאטוסים האלה.

<אמיר רשף: הסטאטוסים זה לא אחריות שר האוצר והכלכלה.

סתיו שפיר: סליחה, אתה צודק, שר הנגב והגליל, שר הפנים.

סתיו שפיר: אני מבקשת את הפרסום של התכנית הזאת משר האוצר ושר הכלכלה.

סתיו שפיר: אני מבקשת להבין כרגע, נכון להיום, גם אם עדיין לא החלטתם, מה הסטאטוס של החלוקה התקציבית בכל אחד ממשרדי הממשלה, פי ההחלטה כרגע.

סתיו שפיר: גם אם עדיין לא קיבלתם החלטה מלאה, איפה זה עומד היום.

סתיו שפיר: על מה נמצאות ההסכמות או אי ההסכמות.

סתיו שפיר: על מה אתם דנים ביניכם לעשות.

סתיו שפיר: זו תשובה בבקשה למשרד האוצר – איפה נמצאים כל הסעיפים האלה, מה המקורות התקציביים ואיפה הם נמצאים.

סתיו שפיר: באיזה תקנות, לא רק לפי כותרות.

סתיו שפיר: ממש התקנות התקציביות שבהן אנחנו יכולים לראות את התקציב הזה.

סתיו שפיר: את אותה שאלה אני מפנה לאוצר גם לגבי הסוגיה של התקציב במגזר הערבי והתקציב ליוצאי אתיופיה, שגם זה אמור להיכלל בתוך תקציב המדינה.

סתיו שפיר: סטאטוס מלא.

סתיו שפיר: כל הסעיפים התקציביים שבהם יש התכנית, למה הם מיועדים.

סתיו שפיר: הכותרות וההכרזות שהיו במסיבות העיתונאים השונות – אנחנו יכולים גם להעביר לכם פירוט של זה, אם השרים כבר שכחו – איפה הן עומדות אל מול הפרסומים, אל מול התכנית הקיימת שאתם דנים בה היום ודד ליין סופי.

סתיו שפיר: אני גם מבקשת תשובה איך הדד ליין של נובמבר עבר, אבל דיין ליין סופי לקבלת ההחלטה המלאה על תכנית הצפון ומתי זה הולך להיכנס לתוך תקציב המדינה.

סתיו שפיר: תודה רבה.

סתיו שפיר: רגע, רצית להוסיף משהו?

<איתן כהן: רק רציתי להגיד שאני אעביר את המסר בנושא הסטאטוסים, אבל כמובן זה לא בתחום אחריותי, אז אני - - -

סתיו שפיר: זו לא אחריותך הספציפית, הבנו.

סתיו שפיר: בבקשה תעביר לשר.

<איתן כהן: כן.

<איתן כהן: אני אעדכן.

סתיו שפיר: תודה רבה.